title: Boris Obergföll

text: Boris Henry avioitui syyskuussa 2013 niin ikään saksalaisen keihäänheittäjä Christina Obergföllin kanssa ja Henry otti vaimonsa sukunimen. Pariskunnalle syntyi esikoispoika kesäkuussa 2014.Lisäksi Boris Henry voitti nuorten maailmanmestaruuskisoissa hopeaa vuonna 1992. Maailmanmestaruuden näissä kilpailuissa voitti Suomen Aki Parviainen.


title: Pentti Perksalo

text: Pentti Olavi Perksalo (5. maaliskuuta 1929 Pori – 8. syyskuuta 2016 Salo) oli suomalainen oopperalaulaja, äänialaltaan tenori. Hän aloitti laulajana vasta 40-vuotiaana vuonna 1970, ja hänet tunnettiin Wagner-tenorina. Hän vieraili eri oopperoissa. Sitä ennen hän toimi liikunnanopettajana vuosina 1953–1976, mutta lopetti tässä tehtävässä Salossa ollessaan. Hän on Suomen Wagner Seuran kunniajäsen vuodesta 2001.


title: Pentti Perksalo

text: Perksalo asui asunnoksi kunnostetussa Viurilan kartanon vanhassa viljamakasiinissa Hirvilinnassa.


title: Pentti Perksalo

text: Perksalon poika on sellotaiteilija Jukka Perksalo.


title: Kristen Stewart

text: Kristen Jaymes Stewart (s. 9. huhtikuuta 1990 Los Angeles, Kalifornia) on yhdysvaltalainen näyttelijä. Hän teki läpimurtonsa vuoden 2002 elokuvassa "Panic Room". Lisäksi hänet tunnetaan roolistaan Bella Swanin roolista Stephenie Meyerin kirjoittamaan kirjasarjaan perustuvassa "Twilight"-elokuvasarjassa.


title: Kristen Stewart

text: Stewart syntyi ja kasvoi Los Angelesissa, Kaliforniassa. Hänen isänsä John Stewart toimii Foxilla muun muassa televisiotuottajana. Hänen äitinsä Jules Mann-Stewart on käsikirjoittaja ja kotoisin Australiasta. Stewartilla on isoveli Cameron sekä kaksi adoptioveljeä, Dana ja Taylor. Stewart lopetti koulunkäynnin seitsemännellä luokalla, mutta jatkoi opintojaan etäopiskelemalla ja on sittemmin valmistunut high schoolista.


title: Kristen Stewart

text: Stewart aloitti uransa näyttelijänä kahdeksanvuotiaana, kun eräs kykyjenetsijä näki hänen esiintyvän koulunsa joulunäytelmässä. Tämän jälkeen Stewart alkoi kiertää koe-esiintymisissä. Hän teki debyyttinsä avustajana Disney Channelin tv-elokuvassa "The Thirteenth Year". Vuonna 2001 hän esiintyi hieman isommassa roolissa elokuvassa "Tulevaisuus on huomenna". Läpimurtonsa Stewart teki vuonna 2002 trillerielokuvassa "Panic Room", jossa hän esiintyi yhdessä Jodie Fosterin kanssa. Hän esitti Fosterin näyttelemän äidin diabetesta sairastavaa tytärtä ja sai osastaan myönteistä palautetta.


title: Kristen Stewart

text: "Panic Roomin" jälkeen Stewart sai roolin toisesta trillerielokuvasta "Cold Creek Manor" ja teki ensimmäisen pääroolinsa elokuvassa "". Tämän jälkeen Stewart sai roolin elokuvasta "Alakynnessä". Vuonna 2004 hän näytteli pääosan televisioelokuvassa "Melindan salaisuus", josta hän jälleen sai kehuja kriitikoilta. Vuonna 2005 Stewart esiintyi fantasia-seikkailu-elokuvassa "Zathura – avaruusseikkailu". Seuraavana vuonna hän näytteli elokuvissa "Fierce People" ja "Pahan sanansaattajat'.


title: Kristen Stewart

text: Vuonna 2007 Stewart esiintyi romanttisessa draamassa "In the Land of Women", jossa hän esitti teini-ikäistä tyttöä nimeltä Lucy Hardwicke. Samana vuonna Stewart oli mukana elokuvassa "Erämaan armoille", missä hän myös lauloi. "Erämaan armoille" -elokuvan jälkeen hän teki cameoroolin elokuvassa "Jumper" ja oli mukana elokuvissa "What Just Happened", joka sai ensi-iltansa lokakuussa 2008, ja "The Cake Eaters", jota ei näytetty elokuvateattereissa ollenkaan. Se esitettiin kuitenkin elokuvafestivaaleilla.


title: Kristen Stewart

text: Vuonna 2007 Stewart valittiin esittämään Bella Swania yhdysvaltalaisen kirjailijan Stephenie Meyerin kirjoittaman "Houkutus"-kirjasarjan samannimiseen ensimmäiseen osaan perustuvassa elokuvassa "Twilight – Houkutus" (2008). Hänen vastanäyttelijänään oli Robert Pattinson, joka esittää Bellan ihastusta Edward Cullenia. Elokuvasta tuli suuri taloudellinen menestys sen tuottaessa yli 382 miljoonaa dollaria. Stewart sai monia palkintoja roolissaan elokuvassa, kuten parhaan naispääosan MTV Movie Awardin vuonna 2009. Stewart jatkoi rooliaan Bella Swanina elokuvan jatko-osissa "Twilight – Uusikuu" (2009) ja "Twilight – Epäilys" (2010). Kuten "Twilight – Houkutus", molemmat elokuvat perustuvat Stephenie Meyerin luomiin jatko-osiin "Uusikuu" ja "Epäilys".


title: Kristen Stewart

text: Stewart sai "Twilight – Uusikuusta" Razzie-palkintoehdokkuuden, joka poikkeaa muista palkinnoista siten, että se jaetaan huonoimpina pidetyille suorituksille. Stewart ei voittanut palkintoa.


title: Kristen Stewart

text: Stewart esittää laulaja Joan Jettia elokuvassa "The Runaways" ja hänen versioitaan samannimisen tyttöbändin kappaleista kuullaan elokuvan soundtrack-levyllä. "The Runawaysin" jälkeen Stewart palasi esittämään Bellaa elokuvassa "Twilight – Epäilys".


title: Kristen Stewart

text: Vuonna 2010 Stewart esiintyi elokuvassa "Welcome to the Rileys", jossa hän näyttelee prostitoitua. Stewart on itse kommentoinut, että hänestä elokuva sopi hyvin hänen näyttelijäuralleen, sillä nyt fanitkin saivat nähdä erilaisen puolen hänen töistään. Hän on todennut myös, että kyseinen elokuva on independent-elokuva, jota varmastikaan kukaan ei normaalisti katsoisi, mutta kaikki ovat kiinnostuneita näkemään Kristenin strippaamassa. Elokuvan traileri julkaistiin heinäkuussa 2010.


title: Kristen Stewart

text: Vuonna 2008 Stewart oli kuvannut elokuvan "The Yellow Handkerchief", mutta se julkaistiin vasta vuonna 2010. Stewart esitteli ja jakoi palkinnon vuoden 2010 Oscar-gaalassa yhdessä Taylor Lautnerin kanssa. Stewart näyttelee Maryloun roolia elokuvassa "Matkalla", joka perustuu Jack Kerouacin samannimiseen romaaniin. Kuvaukset aloitettiin vuoden 2010 elokuussa Montrealissa. Robert Pattinson vieraili Stewartin luona tämän ollessa kuvaamassa elokuvaa.


title: Kristen Stewart

text: Stewart jatkoi vielä Bella Swanin roolia Twilight - elokuvasarjan kaksiosaisessa päätöselokuvassa "Twilight – Aamunkoi". Ensimmäinen osa sai ensi-iltansa 18. marraskuuta 2011 ja toinen 16. marraskuuta 2012. Maaliskuussa 2011 Stewartin vahvistettiin näyttelevän elokuvassa "Lumikki ja metsästäjä". Elokuvassa hän esittää päähenkilöä, Lumikkia. Elokuvan kuvaukset alkoivat elokuussa 2011, ja se oli välitön menestys tultuaan ensi-iltaan.


title: Kristen Stewart

text: Stewart asuu Los Angelesissa. Hänen paras ystävänsä on näyttelijä Nikki Reed. Näyttelemisen lisäksi Stewart laulaa ja soittaa kitaraa. Vuoden 2009 alusta lähtien hän seurusteli Robert Pattinsonin kanssa, mutta he erosivat vuonna 2013.


title: Villakoirapointteri

text: Villakoirapointteri () on karkeakarvainen saksalainen koirarotu, jota käytetään metsästykoirana.


title: Villakoirapointteri

text: Rodun taustalla on kaksi koirarotua, villakoira ja pointteri. Vuonna 1881 saksalainen kasvattaja paroni von Zedlitz halusi kehittää hyvän metsästyskoiran. Hänellä oli seitsemän valikoitua villakoiraa ja sata pointteria, joita hän käytti villakoirapointterin kehittämiseen. Rodusta ei koskaan ole tullut erityisen suosittua, eikä sitä tunnetakaan erityisemmin. Suomen Kennelliitossa on rekisteröitynä yksi villakoirapointteri.


title: Stipe Drviš

text: Stipe Drviš, tunnetaan Saksassa nimellä Stipe Drews (s. 8. kesäkuuta 1973 Makarska), on kroatialainen ammattilaisnyrkkeilijä ja WBA-liiton raskaan keskisarjan entinen maailmanmestari.


title: Stipe Drviš

text: Amatöörinä Drviš otteli 100 ottelua ja saavutti 90 voittoa. 1996 EM-kisoissa hänen taipaleensa katkesi kolmanteen otteluun jossa vastaan asettui lopulta mestaruuden voittanut Pietro Aurino. Samana vuonna Atlantan olympialaisissa hän hävisi puolivälierässä Seung-Bae Leelle. 1997 MM-kisoissa hänen taipaleensa katkesi jo ensimmäiseen otteluun. Samana vuonna hän sijoittui Adrianmeren kisoissa toiseksi. Kroatian mestaruuden Drviš voitti amatöörinä kuudesti.


title: Stipe Drviš

text: Ammattilaiseksi Drviš ryhtyi vuonna 1999. 1. lokakuuta 2000 hän voitti avoimen Saksan mestaruuden raskaassa keskisarjassa tyrmättyään Andre Mewisin viidennessä erässä. 23. marraskuuta 2002 hän voitti IBF-liiton Intercontinental-tittelin pisteillä Manuel Lee Ossieta vastaan, ja seuraavassa ottelussaan 8. helmikuuta 2003 avoimena olleen Euroopan mestaruuden pisteillä Silvio Brancoa vastaan. Hän puolusti titteleitään Olivier Beardia ja Konstantin Švetsiä vastaan. Tämän jälkeen hän kuitenkin luopui mestaruusvyöstään, koska osallistui Paul Briggsiä vastaan käytyyn WBC-liiton otteluun, jolla ratkaistiin maailmanmestarin haastaja. Hän kuitenkin hävisi täydet 12 erää kestäneen ottelun selkeästi kaikin tuomariäänin.


title: Stipe Drviš

text: 18. kesäkuuta 2005 Drviš voitti Omar Eduardo Gonzalezin WBO:n intercontinental-ottelussa, ja seuraavassa ottelussaan tammikuussa otti avoinna olleen EM-tittelin takaisin itselleen yksimielisellä pistevoitolla Antonio Brancalionista. Toukokuussa hän puolusti mestaruuttaan japanilaista Kai Kurzawaa vastaan.


title: Stipe Drviš

text: 28. huhtikuuta 2007 Drviš asteli jälleen MM-kehään, tällä kertaa WBA-liiton mestaruusotteluun jossa vastassa oli hallitseva mestari Braco. Oberhausenissa käyty ottelu kesti täydet 12 erää, ja Drviš julistettiin voittajaksi kaikin tuomariäänin. 16. joulukuuta 2007 Drviš menetti WBA-liiton vyön hävittyään 12-eräisen kamppailun Danny Greenille tuomariäänin. Molemmat nyrkkeilijät lopettivat uransa tämän ottelun jälkeen.


title: Heikki Siukola

text: Heikki Johannes Siukola (s. 20. maaliskuuta 1943 Vimpeli) on suomalainen oopperalaulaja. Hän on vieraillut eri oopperoissa ympäri maailmaa, ja hänet tunnetaan erityisesti Wagner-rooleistaan.


title: Heikki Siukola

text:
Siukola on opiskellut laulua Sibelius-Akatemiassa.
Siukolan isä Leo Siukola oli kanttori.


title: Uittoränni

text: Uittoränni (myös uittokouru ja uittoruuhi) on yleensä puusta tehty rakennelma, jota pitkin tukkeja ja propseja uitettiin kahden eri järven tai joen välinen matka. Uittoränni oli myös patorakennelmaan tehty tukinuiton salliva rakennelma, jota pitkin puut uitettiin lähinnä yksitellen patorakennelmasta sen ylemmältä veden tasolta alemmalle tasolle. Usein uittoränni saatettiin rakentaa myös uiton kannalta hankalaan koskeen, joka olisi ehkä rikkonut vapaasti uitettavia tukkeja.


title: Uittoränni

text: Uittoränni sopii vain puiden irtouittoon. Siksi muutamissa paikoissa, joilla käytettiin nippu-uittoa, esimerkiksi Mäntyharjun uittoreitillä, rakennettiin rännien tilalle ylivientirautateitä, niin sanottuja rautakanavia.


title: Uittoränni

text: Nykyisin uittorännit ovat katoavaa kansanperinnettä, ja Museovirasto on onnistunut suojelemaan ja kunnostamaan muutaman niistä. Nämä sijaitsevat etupäässä Pohjois-Suomessa.


title: Uittoränni

text: Uittorännien historia katoaa tavallisten arkielämään liittyvien oivallusten hämärään. Kuitenkin puun käytön lisääntyminen ja pitkät kuljetusmatkat ovat lisänneet myös uittorännien tarpeellisuutta. Lappi oli viimeisin alue, jossa uittorännejä oli runsaasti. On arvioitu, että siellä oli 1950- ja 1960-luvuilla melkein jokaisen uittoväylän varrella. Uitot alkoivat Lapissakin jo 1800-luvun loppupuolella, joten perinne on sielläkin melko vanha.


title: Uittoränni

text: Nellimin uittoränni sijaitsee Inarinjärven koilliskolkassa Keskimmäisenjärven ja Nellimöjärven välillä. Museovirasto restauroi tämän rännin, ja projekti saatiin valmiiksi vuonna 1995. Uittojen aikana ohjattiin Nellimjoen vesi kulkemaan uittorännin kautta, ja sen tähden rakenteetkin ovat vankkoja puurakenteita. Nellimin uittorännin pituus on 304 metriä ja sen alkupään ja loppupään korkeusero on 16 metriä.


title: Uittoränni

text: Riutukan uittoränni Sallassa on peräisin todennäköisesti vasta 1920-luvulta, joskin Raakunjoessa uitot alkoivat jo vuonna 1895. Riutukan uittorännin pituus on 240 metriä. Uittorännin lisäksi alueella on kunnostettu muutakin uittoon liittyvää rakennusympäristöä. Restaurointityöt valmistuivat vuonna 1992.


title: NHL Challenge

text: NHL Challenge oli sarja NHL-joukkueiden 2000-luvun alkuvuosina pelaamia jääkiekon harjoitusotteluita pohjoismaisia joukkueita vastaan. Otteluita pelattiin viisi ruotsalaisia ja yksi suomalaista joukkuetta vastaan. Otteluiden ajankohta oli aina syyskuussa ennen sarjakauden alkua. Otteluissa näkyi NHL:n joukkueiden eurooppalaisten joukkueiden tasoero eurooppalaisten hävitessä kaikki ottelut maalierolla 29–10. Ottelut pelattiin NHL:n säännöillä.


title: NHL Challenge

text: Jo vuonna 2001 Coloradon piti pelata Jokereita vastaan, mutta suunnitelmat muuttuivat terrori-iskujen takia. Coloradon piti pelata tuolloin myös Djurgårdenia vastaan. Tosin aiemminkin on pelattu NHL Challenge -otteluita.


title: The Extremist

text: The Extremist on kitaravirtuoosi Joe Satrianin viides sooloalbumi. Levy ilmestyi vuonna 1992.


title: The Extremist

text: Kaikki kappaleet kirjoittanut Joe Satriani.


title: Patti Page

text: Patti Page, oikealta nimeltään Clara Ann Fowler (8. marraskuuta 1927, Claremore, Oklahoma, Yhdysvallat – 1. tammikuuta 2013, Kalifornia) oli yhdysvaltalainen laulaja. Hän aloitti laulajanuransa vuonna 1948, kun hän julkaisi ensimmäisen singlensä ”Confess”.


title: Patti Page

text: Page sai Grammy-palkinnon vuoden 1998 albumistaan "Live at Carnegie Hall: The 50th Anniversary Concert". Patti Page kuoli tammikuun ensimmäisenä päivänä 2013 Kalifornian Encinitasissa. Sydänvaivoista kärsinyt Page oli kuollessaan 85-vuotias. Hänelle myönnettiin postuumisti toinen Grammy-palkinto elämänurasta helmikuussa 2013.


title: Kalevi Olli

text: Kalevi Aulis Olli (s. 28. toukokuuta 1951 Helsinki) on suomalainen oopperalaulaja, säveltäjä ja kapellimestari.


title: Kalevi Olli

text: Olli kuului Suomen Kansallisoopperan solistikuntaan 1977–1978, 1995–2007 Hän on vieraillut eri oopperoissa lähinnä saksankielisellä alueella. Hän voitti Timo Mustakallio -kilpailun vuonna 1977, Lappeenrannan laulukilpailun vuonna 1978 ja Toivo Kuula -laulukilpailun vuonna 1987.


title: Kalevi Olli

text: Olli varttui Hämeenlinnassa. Hän opiskeli Hämeenlinnan musiikkiopistossa jo vuodesta 1960 klarinetin, viulun- ja pianonsoittoa sekä sävellystä, jossa opettajana oli musiikkiopiston johtaja Tauno Marttinen. Lukiovuosinaan Kalevi sävelsi, sovitti ja johti Lyseon sinfoniaorkesteria, jota tarpeen mukaan vahvistettiin Tyttölyseon oppilailla ja soittokunnan soitto-oppilailla. Vuonna 1966 Olli ja basisti Leo Kirjavainen perustivat The Monks -nimisen yhtyeen, jossa Olli lauloi ja soitti koskettimia. Yhtye soitti mm. Mustikkamaan rockfestivaaleilla Helsingissä. Olli valmistui ylioppilaaksi 1971.


title: Kalevi Olli

text: Olli aloitti sävellysopinnot Sibelius-Akatemiassa 1971 Eino-Juhani Rautavaaran ja Einar Englundin johdolla. Vuonna 1972 hän aloitti yksinlaulun sivuaineopinnot Pekka Salomaan johdolla. Vuonna 1976 hän suoritti yksinlaulun diplomitutkinnon. 1976–1978 Olli hioi äänenmuodostustaan ja tulkintaansa myös Jorma Hynnisen johdolla.


title: Kalevi Olli

text: Vuonna 1972 Timo Ryymin (laulu, kitarat ja piano) ja Kalevi Olli (laulu ja piano) perustivat Rahapula-nimisen folkrock-yhtyeen. Yhtyeen esikoissingle Kiss-levymerkille tehtiin syksyllä 1973 ja Lempiaihe-niminen albumi 1974. Rahapula esiintyi muun muassa Hotelli Hesperian yökerhossa. Yhtye hajosi 1974.


title: Kalevi Olli

text: Vuosina 1974-1977 Olli lauloi Kansallisoopperan kuorossa ja 1974 myös Savonlinnan Oopperajuhlien kuorossa.


title: Kalevi Olli

text: Vuonna 1977 Olli, basso, voitti Savonlinnassa Timo Mustakallio -laulukilpailun. Vuoden 1978 tammikuussa Olli voitti Lappeenrannan valtakunnallisten yksinlaulukilpailujen miesten sarjan. Saman vuoden keväällä hän piti ensikonserttinsa Sibelius-akatemian suuressa salissa.


title: Kalevi Olli

text: Vuosina 1975–1977 Olli lauloi pieniä rooleja Kansallisoopperassa. Vuonna 1977 hän siirtyi kuorosta oopperan solistiksi. Hän lauloi myös säännöllisesti suomalaisten sinfoniaorkestereiden, mm. Helsingin kaupunginorkesterin ja Radion sinfoniaorkesterin solistina ja teki oratorio-, passio- ja messurooleja. Vuosina 1976–1990 hän teki lähes sata nauhoitusta Yleisradiolle.


title: Kalevi Olli

text: Vuosina 1978-186 Olli kuului Frankfurt am Mainin oopperan solistikuntaan. Hän toimi myös vakituisena vierailijana Heidelbergin (1980–1981) ja Dortmundtin (1985–1986) oopperoissa. Olli lauloi jopa 150 esitystä vuodessa, sovitus- ja sävellystyöt päälle.


title: Kalevi Olli

text: Varsinaisen läpimurtonsa Olli teki Geneven kansainvälisten laulukilpailujen voitolla 1981, josta seurasi mm. konserttikiertue Ranskaan ja Sveitsiin. Olli aloitti yhteistyön pianisti Ulrich Koneffken kanssa, jonka kanssa hänen ohjelmistossaan oli yli 300 laulua.


title: Kalevi Olli

text: Ollin konsertoi Lappajärvellä 1984, ja seuraavana vuonna pidettiin Lappajärvellä ensimmäiset musiikkipäivät, jonka esiintyjinä olivat Ollin ja Koneffken ohella mm. Keski-Pohjanmaan soittajistosta koottu jousiorkesteri, joka kantaesitti Musiikkipäivien nimikkoteokseksi muotoutuvan, Kalevi Ollin Järviseutu-sarjan.


title: Kalevi Olli

text:
Lappajärven Musiikkipäivien yhteydessä järjestettiin kursseja joita vetivät kotimaiset pedagogit ja kansainväliset vieraat. 1986 Olli perusti juhlien yhteyteen Lappajärven kamarikuoron, Campanellon, jota hän johti vuoteen 2000 asti. Hän perusti myös Primavera-tanssiyhtyeen, joka toimi vuosina 1985–1995.
Olli muutti 1986 Seinäjoelle Etelä-Pohjanmaan musiikkiopiston musiikinteorian lehtoriksi. Hän johti Campanello-kuoroa ja Seinäjoen Mieslaulajia ja toimi myös Järviseudun ja Seinäjoen kansalaisopistojen opettajana.


title: Kalevi Olli

text: Vuonna 1987 toteutettiin Seinäjoen kaupunginteatterin ja Tangomarkkinoiden yhteistuotantona Olavi Virran elämästä kertova musikaali, jossa Olli esitti Olavia. Olli teki myös sinfoniaorkesterisovitukset teoksesta televisiolle tehtyyn äänitaltiointiin.


title: Kalevi Olli

text: Syksyllä 1987 Olli voitti valtakunnallisen Toivo Kuula -laulukilpailun Vantaalla. 1980-1990-luvulla hän toimi sanomalehti Ilkan musiikkikriitikkona ja kolumnistina.


title: Kalevi Olli

text: Vuodesta 1994 Olli on konsertoinut urkutaiteilija Kalevi Kiviniemen Suomessa ja Keski-Euroopassa.


title: Kalevi Olli

text: 1990-luvun taitteessa Erkki Aura, Antti Vainio ja Kalevi Olli perustivat Seinäjoelle oopperayhdistyksen, jonka produktioissa Olli lauloi lähes 50 näytöstä.


title: Kalevi Olli

text: Vuonna 1998 Olli käsikirjoitti, sovitti ja ohjasi musiikkinäytelmän "Kulkuriveljeni Jan", joka sai ensi-iltansa Lappajärvellä ja myöhemmin sitä esitettiin vierailuproduktiona eri paikkakunnilla parikymmentä kertaa. Ollin samoin käsikirjoittamaa, sovittamaa "Matildan uni"-näytelmää esitettiin Seinäjoen kaupunginteatterissa 1999. Vuonna 2000 Olli sovitti näytelmän musiikin suurelle sinfoniaorkesterille, ja se myös levytettiin ja kuvataltioitiin. Yhteensä näytelmän esityksiä oli 28.


title: Kalevi Olli

text: 2001 Olli sai Artturi Leinonen-palkinnon Etelä-Pohjanmaan kulttuurin hyväksi tehdystä työstä.


title: Kalevi Olli

text: Ollin palasi Kansallisoopperaan Rossinin Sevillan parturin Don Bartolon roolissa 1996, jota hän esitti tulevina kausina yli 40 kertaa. Hän esitti myös Tukholman Kuninkaallisessa oopperassa usein Musorgskin Boris Godunov -oopperan Varlamin roolissa.


title: Kalevi Olli

text: Ollille myönnettiin valtion taiteilijaeläke 2013.


title: Kyläsairaala

text: Kyläsairaala ("The Royal") on brittiläinen draamasarja, joka keskittyy Elsinbyn merenrantakaupungissa Yorkshiressa sijaitsevan St Aidan’s Royal Free Hospital -sairaalan toimintaan 1960-luvulla. Sarja sai alkunsa "Sydämen asialla" -sarjan 12. tuotantokauden eräästä jaksosta ja alkoi elää omaa elämäänsä sarjan spin-offina. "Sydämen asialla" -sarjan hahmoja vieraili useasti sarjan ensimmäisillä tuontantokausilla mutta ei enää uudemmissa jaksoissa.


title: Kyläsairaala

text: Sarjan ensimmäisen tuotantokauden päähenkilönä oli "Sydämen asialla" -sarjan Claude Greengrass. Koska Greengrassia esittänyt Bill Maynard ei voinut terveydentilansa vuoksi enää esiintyä "Sydämen asialla" -sarjassa, hänelle kirjoitettiin Greengrassin rooli vuodepotilaana Elsinbyn sairaalassa. Sittemmin päähenkilöiksi ovat nousseet lääkärit Gordon Ormerod (Robert Daws) ja Jill Weatherill (Amy Robbins), kirurgi Rose (Denis Lill) sekä nuoret ja innokkaat lääkärit Jeff Goodwin, rugbyonnettomuudessa kuollut David Cheriton sekä lääkärit Mike Banner, Nick Burnett ja Ralph Ellis. Päähenkilöihin kuuluvat myös yleismiehet Ken Hopkirk (Michael Starke) ja Alun Morris (Andy Wear) sekä Hopkirkin tytär Lizzie (Michelle Hardwick). Sairaanhoitajista tärkeimmät hahmot ovat ylihoitaja (Wendy Craig), sisar Brigid (Linda Armstrong), Stella Davenport ja Meryl Taylor sekä heidän lisäkseen vielä ambulanssinkuljettaja Frankie Robinsonsekä hoitajat Marian McKaig, Catherine Deane ja hoitajaopiskelija Faye Clarke.


title: Kyläsairaala

text: Yksi hahmoista on Jean MacAteer, roolia esittää Glynis Barber, joka on useimmille entuudestaan tuttu 1980-luvun englantilaisesta TV-sarjan "Taistelupari" ("Dempsey and Makepeace") pääroolista Harriet Makepeace.


title: Kyläsairaala

text: Toinen Suomessa jo tutuksi tullut näyttelijä sarjassa on Gareth Hale (sarjasta "Hale & Pace – Hauskat Pojat"). Hale näyttelee Kyläsairaalassa vakituista hahmoa, Ken Hopkirkin serkkua Jack Belliä. Jack korvaa Kyläsairaalassa Ken Hopkirkin.


title: Kyläsairaala

text: Sarjaa kuvattiin Whitbyssä ja Scarborough’ssa, ulkotiloissa kuvattiin Scarborough’ssa ja sisätilakohtaukset kuvattiin St Luke’s Hospital -sairaalan entisellä synnytysosastolla Bradfordissa ja The Leeds Studios -tuotantotiloissa (Studio 4). St Luke’s Hospital valittiin, koska sitä ei ollut uudistettu muutamaan vuoteen ja se oli hyvin samankaltainen, kuin miltä 1960-luvun sairaala olisi näyttänyt.


title: Kyläsairaala

text: Sarjan tunnusmusiikkina on The Spencer Davis Group -yhtyeen tunnetuksi tekemä kappale "Somebody Help Me". Sen laulaa Ken Hopkirkia esittävä Michael Starke.


title: Kyläsairaala

text: Kyläsairaala on saanut jatkosarjan "Sairaala meren rannalla" ("The Royal Today"), jossa seurataan sairaalan nykyajan tapahtumia. Sarjaa on tehty 50 puolen tunnin osaa vuonna 2008. Suomessa sarjaa on esittänyt SuomiTV.


title: Mystery Tracks – Archives Vol. 3

text: Mystery Tracks - Archives Vol. 3 on kitaravirtuoosi Steve Vain kokoelma-albumi.


title: Mystery Tracks – Archives Vol. 3

text:
01. Speed
02: Just Cartilage
03: San-San-Nana-Byoushi
04: Sofa
05: Essence
06: Wipe Out 2000
07: Feathers
08: Opposites Attract Part 1
09: Misfits
10: Selfless Love
11: Maple Leafs
12: The Murder
13: Opposites Attract Part 2 (The Indulgent Version)


title: Tetsuya Nomura

text: Tetsuya Nomura (, s. 8. lokakuuta 1970) on japanilainen videopelisuunnittelija, joka työskentelee nykyään Square Enixille. Kuuluisaksi Nomura on tullut "Final Fantasy" -pelisarjan hahmosuunnittelijana. Hän myös ohjasi sarjan seitsemänteen osaan pohjautuvan "" -elokuvan, joka julkaistiin vuonna 2005.


title: Tetsuya Nomura

text: Tetsuya Nomura syntyi Shikokulla sijaitsevassa Kōchin kaupungissa. Ennen Squarelle siirtymistä hän kävi ammattikoulua ja hän teki mainoksiin tarkoitettuja taideteoksia. Vuonna 1992 Square palkkasi hänet hirviösuunnittelijaksi "Final Fantasy V" -peliin. Tätä seurasi grafiikkaohjaajan osa "Final Fantasy VI":ssä, johon hän myös suunnitteli joitakin hahmoja.


title: Tetsuya Nomura

text:
Siihen asti huomattavimman tehtävän hän sai ryhtyessään sekä kaupallisesti että arvosteluiltaan menestyneen "Final Fantasy VII":n päähahmosuunnittelijaksi vuonna 1995. Samalla hän korvasi ensimmäisestä "Final Fantasystä" lähtien samassa työssä toimineen Yoshitaka Amanon. Hän myös laati pelin tarinan Hironobu Sakaguchin kanssa.
1990-luvun lopulla Nomuran projekteja olivat "Parasite Eve", "Brave Fencer Musashi", "Ehrgeiz" sekä "Final Fantasy VIII".


title: Tetsuya Nomura

text: PlayStation 2:n peleistä Nomura jatkoi hahmojen suunnittelua "The Bouncerin", "Final Fantasy X":n, "Final Fantasy X-2":n ja "Final Fantasy XI":n parissa. Jokaisessa tähän asti julkaistussa "Kingdom Hearts" -pelissä hän vastasi myös ohjauksesta ja konseptitaiteesta.


title: Tetsuya Nomura

text: Nykyään Nomura työskentelee hahmosuunnittelijana kaikissa "Fabula Nova Crystallis Final Fantasy XIII" -kokoelmaan kuuluvissa peleissä sekä "ssä". Lisäksi hän toimii "Final Fantasy Versus XIII":n ja kehitteillä olevien "Kingdom Hearts" -osien ohjaajana.


title: Ricky Nelson

text: Eric Hilliard Rick "Ricky" Nelson (8. toukokuuta 1940 Teaneck, New Jersey – 31. joulukuuta 1985 De Kalb, Texas) oli yhdysvaltalainen laulaja ja teini-idoli


title: Ricky Nelson

text: Nelsonin isällä Ozzie Nelsonilla oli big band -yhtye ja hänen äitinsä Harriet Nelson oli yhtyeen laulaja. Vanhemmilla oli myös suosittu televisio- ja radio-ohjelma "The Adventures of Ozzie and Harriet", jossa Ricky Nelson aloitti oman uransa. Nelsonin ensimmäinen levytys oli cover-versio Fats Dominon kappaleesta "I'm Walkin'", jonka hän teki isänsä avustuksella tehdäkseen vaikutuksen tyttöystäväänsä Lorrie Collinsiin. Kappale esitettiin televisiosarjassa levyn julkistamisen aikaan, ja levyä myytiin yli miljoona kappaletta ensimmäisellä viikolla. Myös monet muut Nelsonin hittikappaleista, kuten "It's Late", Gene Pitney cover "Hello Mary Lou" ja "Travelin' Man" saivat markkinointiapua "Ozzie and Harrietin" kautta. Ohjelma lopetettiin vuonna 1966, joten Ricky Nelsonin näkyvyyskin väheni sitä myötä.


title: Ricky Nelson

text: Nelson työskenteli monien tunnettujen muusikoiden, kuten James Burtonin, Joe Maphisin ja Johnny sekä Dorsey Burnetten, kanssa. 1950-luvun lopussa ja 1960-luvun alussa Nelson oli Yhdysvaltojen menestyneimpiä muusikoita 30 top 40 -hitillään. Vain Elvis Presley ylitti hänet suosiossa. Vuonna 1963 Nelson kirjoitti 20 vuoden sopimuksen Decca Records -levy-yhtiön kanssa, muttei saavuttanut enää vuoden 1964 kappaleen "For You" jälkeen merkittäviä hittejä ennen vuotta 1972.


title: Ricky Nelson

text: Vuonna 1969 Nelson perusti country rock -yhtye Stone Canyon Bandin ja sai sen kautta hitin Bob Dylanin kappaleella "She Belongs to Me".


title: Ricky Nelson

text: Vuoden 1971 lokakuussa Nelson yhtyeineen esiintyi rock'n'roll revival -tapahtumassa Madison Square Gardenissa. Yleisö buuasi Nelsonin pitkätukkaiselle olemukselle ja uusimmille kappaleille. Tapahtuman perusteella Nelson teki laulun "Garden Party", joka myi vuonna 1972 kultaa ja oli kuudentena U.S.A:n listalla. Kappale oli Nelsonin ensimmäinen miljoonahitti lähes vuosikymmeneen. Seuraavat albumit eivät kuitenkaan myyneet hyvin. Nelson teki vielä 1981 hyvät kritiikit saaneen comeback-albumin "Playing to Win" ja jatkoi kiertue-elämää.


title: Ricky Nelson

text: Yksi este Nelsonin myöhemmän menestyksen tiellä oli, että hän halusi esittää uutta musiikkia mutta ei juurikaan kirjoittanut itse kappaleitaan, kuten useimmat menestyneet esiintyjät olivat kirjoittaneet Beatlesin ajoista alkaen.Tosin "Garden Party" -hitti ja koko "Rick Sings Nelson"- albumi 70-luvun alusta olivat hänen itse kirjoittamiaan.


title: Ricky Nelson

text: Nelson teki myös muutamia elokuvaesiintymisiä. Merkittävin rooli hänellä oli elokuvassa "Rio Bravo" (1959), jonka pääosissa näyttelivät muun muassa John Wayne ja Dean Martin.


title: Ricky Nelson

text: Nelson, kihlattunsa Helen Blair sekä koko yhtye kuolivat lento-onnettomuudessa matkalla uudenvuodenaaton konserttiin Dallasiin.Ainoastaan lentäjät selvisivät onnettomuudesta pahoja palovammoja saaneina. Nelsonin DC-3 kone teki pakkolaskun lähellä De Kalbin kaupunkia Texasissa. Aluksi väitettiin että onnettomuuden aiheutti huumeet, mutta virallinen syy oli palamaan syttynyt matkustamolämmitin.


title: Ricky Nelson

text: Nelson on valittu Rock and Roll Hall of Fameen, ja hänellä on tähti Hollywood Walk of Famella.


title: Thomas Dausgaard

text: Thomas Dausgaard (s. 4. heinäkuuta 1963, Kööpenhamina) on tanskalainen kapellimestari.


title: Thomas Dausgaard

text: Dausgaard on toiminut vuodesta 1997 Ruotsalaisen kamariorkesterin ja vuodesta 2004 lisäksi Tanskan kansallisen sinfoniaorkesterin ylikapellimestarina.


title: Jesse James Hollywood

text: Jesse James Hollywood (s. 28. tammikuuta, 1980, Los Angeles, Kalifornia) on yhdysvaltalainen entinen huumekauppias ja elinkautisvanki. 20-vuotiaana hänestä tuli kaikkien aikojen nuorin henkilö FBI:n etsityimpien rikollisten listalla. Hän nousi otsikoihin kidnapattuaan velallisensa teini-ikäisen velipuolen ja murhautettuaan tämän. Hän onnistui pakoilemaan viranomaisia vuosikaudet kunnes hänet viimein pidätettiin Brasiliassa maaliskuussa 2005.


title: Jesse James Hollywood

text: Rikollisella toiminnalla, muun muassa myymällä marihuanaa, Hollywood ansaitsi pienen omaisuuden, jolla hän osti 200 000 $ kiinteistön San Fernandon laaksosta, Etelä-Kaliforniasta sekä useita harvinaisia urheiluautoja.


title: Jesse James Hollywood

text: Perjantaina 5. helmikuuta 2010 Hollywood sai viimein tuomionsa santabarbaralaisessa tuomioistuimessa. Hänet tuomittiin elinkautiseen ilman mahdollisuutta ehdonalaiseen.


title: Jesse James Hollywood

text: Nick Cassavetesin ohjaama elokuva "Alpha Dog" (2007) perustuu löyhästi Jesse James Hollywoodin elämään. Elokuvassa hahmon nimi on Johnny Truelove ja häntä esittää Emile Hirsch.


title: Sebring International Raceway

text: Sebring International Raceway on moottorirata Floridassa, Yhdysvalloissa. Radalla ajettiin 1959 Formula 1:sten ensimmäinen Yhdysvaltain Grand Prix. Radalla ajetaan vuosittain nykyisin American Le Mans Series -sarjaan kuuluva Sebringin 12 tunnin ajo. Rata on myös suosittu testirata johtuen lämpimästä ilmastosta. Rata on rakennettu vanhan armeijan lentokentän tilalle.


title: Sebring International Raceway

text: Sebring oli alkujaan Yhdysvaltain ilmavoimien harjoitustukikohta. Toisen maailmansodan jälkeen lentokentälle etsittiin hyötykäyttöä, joten siitä tehtiin kilpa-autorata. Ensimmäinen kilpailu uudella radalla järjestettiin 1950.


title: Sebring International Raceway

text: Kestävyysajot saapuivat radalle 1952, ja Sebringissä järjesttiin Yhdysvaltain GP 1959, mutta kuljettajien epäsuosion ja vähäisen yleisömäärän vuoksi GP siirrettiin Riversideen.


title: Sebring International Raceway

text: Pitkään rata oli yhtenäinen 8,66 km pitkä, kunnes vuonna 1983 rataa lyhennettiin, jotta sillä voisi ajaa useita kilpailuja yhtä aikaa.


title: Sebring International Raceway

text: Radan omistaa nykyään Panoz Motor Sports Group.


title: Sebring International Raceway

text: Pomppuinen betonirata ei sopinut F1-autoille ollenkaan. Ainokainen kilpailu jäi historiaan, kun Jack Brabhamilta loppui viimeisellä kierroksella polttoaine, ja hän työnsi autonsa 800 metriä maaliin. Kilpailun voitti Bruce McLaren.


title: Nadja Benaissa

text: Nadja Benaissa (s. 26. huhtikuuta 1982, Frankfurt am Main) on saksalainen pop-laulaja, joka tuli tunnetuksi yhtenä No Angels -yhtyeen alkuperäisjäsenistä. Hänellä on myös sooloura. Hän on lapsena soittanut pianoa ja huilua.


title: Nadja Benaissa

text: No Angels perustettiin Popstars-ohjelmassa vuonna 2000. Yhtyeen ensimmäinen albumi "Elle'ments" nousi Saksassa listaykköseksi ja myi moninkertaista platinaa. Yhtye kuitenkin ilmoitti lopettavansa toimintansa vuonna 2003.


title: Nadja Benaissa

text: Benaissa sai vuonna 2004 levytyssopimuksen Universal Recordsilta. 24. tammikuuta 2006 ilmestyi hänen ensilevynsä, soul-vaikutteinen "Schritt für Schritt". Singleinä julkaistiin "Es ist Liebe" ja "Ich hab dich". Syksyllä 2005 Benaissa esiintyi Simply Redin kanssa.


title: Nadja Benaissa

text: No Angels on sittemmin tehnyt comebackin. Ensimmäinen studioalbumi tauon jälkeen ilmestyi vuonna 2007. Vuonna 2008 No Angels kilpaili Euroviisuissa.


title: Nadja Benaissa

text: Benaissan isä on marokkolainen ja äiti saksalainen. Hänellä on tytär Leila Jamila (s. 1999). Benaissa on HIV-positiivinen, joka selvisi rutiinitarkastuksen yhteydessä hänen tultua raskaaksi. Hänet pidätettiin 11. huhtikuuta 2009 epäiltynä viruksen levittämisestä. Hän oli väitetysti harrastanut vuosina 2000–2004 suojaamatonta seksiä kolmen partnerin kanssa kertomatta näille tartunnastaan. Hän myönsi harrastaneensa suojaamatonta seksiä miesten kanssa. Yhden miehen sanottiin saaneen HIV. Benaissa kuitenkin vapautettiin vielä huhtikuun aikana. Oikeudenkäynti tapauksesta alkoi elokuussa 2010 ja lopulta Benaissa tuomittiin kahden vuoden ehdolliseen vankeuteen ja 300 tunnin yhdyskuntapalveluun aiemmin vaaditun ehdottoman vankeusrangaistuksen sijaan.


title: Hall-ilmiö

text: Hall-ilmiö tai Hallin ilmiö on ilmiö, jossa elektronien kulkusuunta muuttuu kun johdin, jossa kulkee sähkövirta, tuodaan magneettikenttään kohtisuorassa kenttään nähden. Hall-jännite formula_1 on jännite, joka syntyy kohtisuoraan virransuunnalle ja magneettikentälle. Ilmiön huomasi Edwin Hall vuonna 1879 työskennellessään ohuen kultakalvon kanssa. Myöhemmin ilmiön on todettu esiintyvän myös puolijohteilla.


title: Hall-ilmiö

text: Voimaa, joka saa aikaan Hall-ilmiön, kutsutaan Lorentzin voimaksi. Voima vaikuttaa elektroniin, joka kulkee magneettikentän formula_2 läpi, seuraavan kaavan mukaan


title: Hall-ilmiö

text: missä formula_4 on Lorentzin voima (magneettinen voima), formula_5 alkeisvaraus ja formula_6 elektronin nopeus.


title: Hall-ilmiö

text: Otetaan tarkasteltavaksi suorakulmion muotoinen metallinen johde, jonka pituus on formula_7, leveys formula_8 ja paksuus formula_9. Valitaan sähkövirran kulkusuunnaksi x-akselin positiivinen suunta ja asetetaan magneettikenttä z-akselin suuntaiseksi. Elektronien ajautuessa magneettisen voiman vaikutuksesta johteen laitaan, syntyy johteen reunojen välille sähkökenttä, joka on vastakkaissuuntainen magneettiselle voimalle. Syntynyt sähkökenttä kumoaa magneettisen voiman vaikutuksen, ja tämän seurauksena elektronit kulkevat jälleen suoraan johteessa. Aika, joka tarvitaan tasapainon saavuttamiseksi on luokkaa 0,01 ps. magneettisen voiman kumoavaa sähkökenttää kutsutaan Hall-kentäksi.


title: Hall-ilmiö

text: Käyttämällä sähkövirran tiheyden määritelmää sekä tietoa, että jännite on "Ed", missä "d" on potentiaalipisteiden välinen etäisyys, saadaan kaava Hall-jännitteelle


title: Hall-ilmiö

text: missä formula_12 on johteessa kulkeva virta ja "n" elektronien tiheys.


title: Hall-ilmiö

text:
Hall-jännite esitetään yleensä muodossa
missä formula_14 on Hall-kerroin.


title: Hall-ilmiö

text: Hall-kertoimesta on tärkeää huomata, että se on kääntäen verrannollinen varauksenkuljettajien tiheyteen. Metalleissa on paljon varauksen kuljettajia, ja Hall-kertoimet näin ollen pieniä. Kullalla ja kuparilla formula_16 on suuruusluokkaa formula_17.


title: Hall-ilmiö

text: Puolijohteissa sähkövirran kuljetukseen osallistuvat elektronien lisäksi myös aukot, joten molemmat varauksenkuljettajat on otettava huomioon laskettaessa Hall-jännitettä. Otetaan tarkasteltavaksi samanlainen suorakaiteen muotoinen puolijohdepala, kuin tarkasteltaessa ilmiötä metalleilla. Valitaan myös koordinaatisto samalla tavalla. Lähtemällä liikkeelle Lorentzin voiman kumoavasta jännitteestä ja laskemalla elektronien sekä aukkojen virta x-akselin suuntaan tasapainotilassa, saadaan johdettua kaava Hall-kertoimelle.


title: Hall-ilmiö

text: Kaavassa formula_19 on aukkojen tiheys, formula_20 aukkojen liikkuvuus, formula_21 elektronien tiheys ja formula_22 elektronien liikkuvuus.


title: Hall-ilmiö

text: N-tyypin puolijohteille, joilla n » p, Hall-kerroin supistuu muotoon, joka on sama kuin metalleilla. Enemmistövarauksen kuljettajina toimivat elektronit, joten Hall-kerroin on negatiivinen.


title: Hall-ilmiö

text: P-tyypin puolijohteilla taas aukkojen tiheys on paljon suurempi kuin elektronien tiheys (p » n), ja Hall-kerroin onScience World artikkeli


title: Lucy Diakovska

text: Ludmilla "Lucy" Diakovska (, "Lyudmila Dyakovska", syn- 2. huhtikuuta 1976) on saksalais-bulgarialainen laulaja, tanssija ja lauluntekijä, joka tuli tunnetuksi tyttöbändi No Angelsin jäsenenä.


title: Lucy Diakovska

text: Diakovska syntyi Plevenissä, Bulgariassa. Hänen isänsä on oopperalaulaja ja äitinsä pianisti. Hänen isoisänsä oli arvostettu bulgarialainen kansanmuusikko. Hän muutti Saksaan 1990-luvulla.


title: Lucy Diakovska

text: No Angels perustettiin Popstars-kilpailussa vuonna 2000. Vaikka yhtye nousi debyyttialbumillaan listaykköseksi ja myi moninkertaista platinaa, se ilmoitti vuonna 2003 lopettavansa toimintansa. Yhtye kuitenkin teki comebackin ja julkaisi ensimmäisen studioalbuminsa tauon jälkeen vuonna 2007.


title: Lucy Diakovska

text: No Angels -uransa jälkeen Diakovska julkaisi salanimellä Lucylicious kolme singleä sekä albumin "The Other Side". Hän on biseksuaali ja ollut aiemmin romanttisessa suhteessa laulaja Juliette Schoppmannin kanssa.


title: Microsoft Studios

text: Microsoft Studios (aiemmin Microsoft Game Division ja Microsoft Game Studios) on Microsoftin omistama pelitalo, joka on keskittynyt kehittämään ja julkaisemaan pelejä Windows-tietokoneille ja "Microsoftin" pelikonsoleille, Xboxille ja Xbox 360:lle. Xbox 360:n julkaisun jälkeen Microsoft Studios lopetti pelien tekemisen Xboxille. "Microsoft Studios" toimii pääasiassa julkaisijana, niin Microsoftin omistamille pelitaloille kuten Rarelle kuin myös täysin ulkopuolisille kolmannen osapuolen pelitaloille kuten Bizarre Creationsille. Yhtiö on julkaissut myös Bungien ja Biowaren pelejä.


title: Microsoft Studios

text: Alun perin Microsoft Game Studios toimi pelkän Microsoft-toiminimen takana, mutta vuonna 1999 se muutti nimekseen Microsoft Game Divisioniksi. Vuonna 2001 Microsoft Studios julkaisi ensimmäisen Microsoftin pelikonsolin Xboxin ja muutti nimekseen vuoteen 2011 käytössä olleen Microsoft Game Studios. Vuonna 2011 pelitalo vaihtoi nimekseen Microsoft Studios.


title: Microsoft Studios

text: Elokuussa 2002 Microsoft Studios osti Raren Nintendolta ja Stamper-veljeksiltä jotka omistivat Raresta 49 ja 51 prosenttia. Kaksi vuotta myöhemmin, vuonna 2004, Ed Fries, jonka johdolla julkaistiin muun muassa "Halo"- ja "Age of Empires" -pelisarjat, jätti Microsoft Studiosin.


title: Microsoft Studios

text: Vuonna 2005 "Final Fantasy" -pelisarjan luoja Hironobu Sakaguchi liittyi Microsoft Studiosin kehittämään Xbox 360:lle uutta tietokoneroolipeliä. Samana vuonna liittyivät myös Yoshiki Okamoto (Game Republicista) ja Tetsuya Mizuguchi (Q Entertainmentistä) Microsoft Studiosiin.


title: Microsoft Studios

text: Microsoft Studios osti vuonna 2006 Lionhead Studiosin ja panostivat julkaisuiden määrään Xbox 360:llä. Microsoft Studios osti myös Massive Incin, joka keskittyy mainostamiseen peleissä.


title: Sandy Mölling

text: Sandy Mölling (s. 27. huhtikuuta 1981, Wuppertal) on saksalainen poplaulaja, joka tuli tunnetuksi No Angels -yhtyeen jäsenenä alun perin vuosina 2000–2003. Yhtye teki sittemmin comebackin ja julkaisi ensimmäisen studioalbuminsa tauon jälkeen vuonna 2007. Möllingillä on myös sooloura.


title: Jessica Wahls

text: Jessica Martina Wahls (s. 2. helmikuuta 1977, Frankfurt am Main) on saksalainen pop-laulaja. Hän tuli tunnetuksi No Angels -yhtyeen jäsenenä 2000-luvun ensimmäisinä vuosina. Yhtye hajosi vuonna 2003, mutta teki myöhemmin comebackin ja julkaisi ensimmäisen studioalbuminsa tauon jälkeen vuonna 2007.


title: Jessica Wahls

text: Wahls syntyi afroamerikkalaiselle isälle Washingtonista sekä saksalaiselle äidille. Vanhemmat erosivat Wahlsin varhaisessa lapsuudessa.


title: Jessica Wahls

text: No Angelsin hajottua Wahls suuntautui soolouralle. Hän julkaisi neljä kohtalaisen menestyksen saanutta singleä saksaksi ja englanniksi. Ensimmäisen sooloalbumin julkaisun odotettiin tapahtuvan syksyllä 2006, mutta levy ei todellisuudessa koskaan ehtinyt kauppoihin asti.


title: Erkki Huurtamo

text: Erkki Kalervo Huurtamo (vuoteen 1935 Höydén) (11. helmikuuta 1917 Hollola – 2. huhtikuuta 1999 Helsinki) oli suomalainen ministeri, kokoomuksen kansanedustaja vuosina 1962–1975, Kymen läänin maaherra vuosina 1975–1984 sekä valitsijamies vuoden 1968 presidentinvaalissa. Värikkäänä persoonana tunnettu Huurtamo oli 1960- ja 1970-luvuilla yksi niistä harvoista kokoomuslaisista poliitikoista, joilla oli hyvät suhteet presidentti Urho Kekkoseen.


title: Erkki Huurtamo

text: Huurtamo valmistui ylioppilaaksi vuonna 1936 ja suoritti ylemmän oikeustutkinnon 1944. Hän toimi asianajajana Lahdessa vuodesta 1944 ja sai varatuomarin arvon 1946, jolloin hän myös perusti oman asianajotoimiston. Huurtamo oli lisäksi Lahden kaupunginvaltuuston ja -hallituksen jäsen. Sotilasarvoltaan hän oli reservin kapteeni.


title: Euro NCAP

text: Euro NCAP (European New Car Assessment Programme) on vuonna 1997 aloitettu uusien autojen turvallisuutta arvioiva ohjelma. Sitä tukevat useiden Euroopan maiden viranomaiset, autoilujärjestöt, kuluttajajärjestöt ja vakuutusyhtiöt, ja se koskee Euroopassa myytäviä autoja, ei samalla nimellä muualla myytäviä malleja.. Myös Euroopan komissio tukee hanketta.


title: Euro NCAP

text: Uudet automallit ovat muun muassa Euro NCAP:n ansiosta muuttuneet huomattavasti aiempaa turvallisemmaksi.


title: Euro NCAP

text: Euro NCAP julkaisee turvallisuusraportteja uusista autoista, ja antaa tähtiä autojen turvallisuudelle sen mukaan, miten ne ovat menestyneet erilaisissa kolaritesteissä, kuten etu-, sivu- ja jalankulkijatörmäyksissä. Viisiasteikkoinen tähtiluokitus kuvastaa sitä miten auto on suoriutunut testistä ja millaisia auton turvavarusteet ovat.


title: Veikko Ihamuotila

text: Veikko Artturi Ihamuotila (17. helmikuuta 1911 Helsinki − 2. helmikuuta 1979) oli suomalainen agronomi, MTK:n puheenjohtaja sekä maa- ja metsätalousministeri Keijo Liinamaan virkamieshallituksessa 171 vuorokauden ajan vuonna 1975.


title: Veikko Ihamuotila

text: Agronomi Ihamuotila oli monien maa- ja metsätalouden osuustoiminnallisten järjestöjen, yritysten ja etujärjestöjen pitkäaikainen puheenjohtaja.


title: Veikko Ihamuotila

text: Hänen johdollaan Maataloustuottajain Keskusliitto (MTK) muodostui voimakkaaksi etujärjestöksi, joka pyrki takaamaan maanviljelijöille ja metsänomistajille vähintään saman ansiotulokehityksen kuin teollisuustyöntekijöille ja palveluammattien harjoittajille.


title: Veikko Ihamuotila

text: Ihamuotila oli naimisissa Anna-Liisa Koukin kanssa ja heidän lapsensa ovat Risto Ihamuotila, Jaakko Ihamuotila, Matti Ihamuotila, joka oli valtionyhtiö Tieteen tietotekniikan keskus OY:n  (CSC) ensimmäinen toimitusjohtaja vuodesta 1993 vuoteen 2004 sekä Anna-Leena Verkasalo. Lapset varttuivat Histan tilalla Nuuksiossa, jossa perhe asui. Veikko Ihamuotila kehitti Histan tilaa voimakkaasti mm. salaojittamalla kaikki tilan pellot. Kartanossa oli parhaimmillaan hänen aikanaan yli 50 lypsylehmää. Histan tila toimi silloin harjoittelutilana, jossa useat agronomit hankkivat käytännön kokemuksensa. Histan tila on edelleen Ihamuotiloiden hallussa, ja se on ollut suvun hallussa jo yli sata vuotta.


title: Alfa Canum Venaticorum

text: Alfa Canum Venaticorum (α CVn / α Canum Venaticorum) eli "Cor Caroli" ("Kaarlen sydän") on kaksoistähti, joka on 110 valovuoden päässä Maasta. Toinen kaksoistähden komponenteista, α² Canum Venaticorum, on lyhyessä jaksossa pienellä valonvaihtelulla muuttuva tähti ja klassinen esimerkki α² Canum Venaticorum -tyypin tähdestä. Valonvaihtelun jakso on 5,47 päivää ja vaihtelu 0,03 magnitudia. Tällä valkealla pääsarjan tähdellä on voimakas magneettikenttä, joka aiheuttaa joidenkin alkuaineiden rikastumista tähden joissain osissa. Niinpä α² Canum Venaticorum on niin sanottu Ap-tähti. Magneettikentän voima on 1500 kertaa Auringon magneettikentän voima; se vaihtelee välillä +5.000–-4.000 gaussia. Kaksoistähden tähtien väli on 19,3 kaarisekuntia eli 680 AU.


title: Pyöräkuormaaja

text: Pyöräkuormaaja on maan tai muun irtonaisen aineksen siirtoon tarkoitettu nelipyöräinen kone. Nykyisin käytössä olevat pyöräkuormaajat ovat runko-ohjattavia, toisin sanoen käännyttäessä niiden renkaat eivät käänny, vaan keskeltä akseloitu runko kääntyy. Suomessa suosituimpia merkkejä ovat JCB, Volvo, CAT, Komatsu, CASE ja Liugong.


title: Pyöräkuormaaja

text:
Pyöräkuormaajia ei ole tarkoitettu varsinaisesti kaivamiseen, vaan lähinnä aineksen lastaamiseen ja siirtelyyn. Pyöräkuormaajien tyypillisiä käyttökohteita ovat soran lastaaminen, lumenluonti sekä purun, hakkeen ja turpeen käsittely. Lisäksi pyöräkuormaajilla voidaan käsitellä tukkeja ja lavatavaraa.
Kauha voidaan varustaa hydraulisilla toiminnoilla kuten kippikauha, jota varten koneissa on erilliset hydrauliliittimet. Suurimmat kevyen tavaran käsittelyyn tarkoitetut kippikauhat voivat olla noin 20 m³:n kokoisia (vastaa kolmen tavallisen pakettiauton tilavuutta).


title: Sana mania

text: Sana mania on vuonna 1999 MTV3-kanavalla esitetty Spede Pasasen visailuohjelma. Käytännössä kysessä oli Speden Spelit -visailun lyhytaikainen sisarohjelma.


title: Sana mania

text: Spede toimi ohjelmaformaatin kehittäjänä, juontajana ja tuottajana. Sarjaan tehtiin 12 jaksoa ja sitä esitettiin tammi-maaliskuussa 1999 maanantaisin klo 18.00–18.30. Ohjelman alku- ja lopputunnuksena on Vesa-Matti Loirin tulkitsema "Chirpy Chirpy" -kappale "Spede Show" -ohjelmasta 1970-luvulta.


title: Sana mania

text: Jokaisessa ohjelmassa oli neljä julkisuudenhenkilöä, kaksi mies- ja naiskilpailijaa, pelaamassa Speden kehittelemää sanapeliä. Sanapeliä pelattiin pareina naisten joukkue miesten joukkuetta vastaan. Joukkue, joka selvitti taululle peitetyn lauseen nopeimmin, voitti rahaa sen mukaan, kuinka monta kirjainta lauseesta oli piilossa ja kuinka paljon he käyttivät arvaamiseen aikaa. Piilossa olevista kirjaimista sai rahaa joko 100 markkaa tai 200 markkaa kappale. Jokainen peliin käytetty sekunti teki vastaavasti 10 markkaa miinusta.


title: Sana mania

text: Sanapelien välissä näytettiin "Spede Show" -ohjelman sketsejä, joista Spede teki kilpailijoille 500 markan kysymyksen, esimerkiksi kuinka monta kertaa sketsissä sanottiin sana "pankki". Oikein tai lähimmäksi arvannut kilpailija voitti rahasumman.


title: Vanessa Petruo

text: Vanessa Anneliese Petruo (s. 23. lokakuuta 1979) on saksalainen poplaulaja. Hänen uransa alkoi vuonna 2000 yhtyeessä No Angels. Yhtye hajosi vuonna 2003, eikä Petruo enää liittynyt siihen myöhemmän comebackin yhteydessä.


title: Vanessa Petruo

text: No Angelsin hajoamisen jälkeen Vanessa Petruo suuntautui sen sijaan soolouralle. Hänen ensimmäinen studioalbuminsa "Mama Lilla Would" julkaistiin marraskuussa 2005.


title: Arvo Rytkönen

text: Arvo Rytkönen (4. marraskuuta 1929 Virolahti – 24. helmikuuta 1980) oli suomalainen suurlähettiläs sekä kauppa- ja teollisuusministeri ja II ulkoasiainministeri Keijo Liinamaan virkamieshallituksessa vuonna 1975.


title: Arvo Rytkönen

text: Arvo Rytkösen kauppapoliittisiin asioihin keskittyneen uran huippu ja loppu osuivat 1970-luvulle. Hän oli keskeisesti mukana Suomen ulkomaankauppasuhteiden kehittämisessä kauppapoliittisen osaston päällikkönä, kauppapoliittisista asioista vastanneena alivaltiosihteerinä ja ulkomaankaupan neuvottelukunnan puheenjohtajana ja lyhyen aikaa virkamieshallituksen kauppa- ja teollisuusministerinä.


title: Speden tee-se-itse TV

text: Speden tee-se-itse TV on Spede Pasasen tuottama ja Kolmostelevisiolla vuosina 1990-1992 esitetty viihdeohjelma, joka esitteli kotivideokatkelmia. Ohjelmaa juonsi Spede sekä Arja Koriseva ja Lasse Norres. Ohjelmassa nähtiin myös näyttelijä Jukka Puotilan imitaatioita.


title: Irina Arhipova

text: Irina Konstantinovna Arhipova (, 2. tammikuuta 1925 – 11. helmikuuta 2010) oli venäläinen oopperalaulaja. Hän oli äänialaltaan ensin mezzosopraano, sittemmin kontra-altto. Ennen laulamiselle omistautumistaan hän opiskeli arkkitehtuuria.


title: Irina Arhipova

text: Arhipova sai laulunopetusta Moskovan konservatoriossa ja hänen ensiesiintymisensä oli Sverdlovskissa vuonna 1954. Hän sai vuonna 1956 kiinnityksen Bolšoi-teatteriin ja tuli vuosikymmen myöhemmin nimitetyksi Neuvostoliiton kansantaiteilijaksi.


title: Irina Arhipova

text: Arhipova oli uransa huipulla 1960–1970-luvuilla, jolloin hän oli kansainvälinen tähti. Eräs hänen tunnetuimmista tulkinnoistaan oli Marfan rooli Modest Mussorgskin oopperassa "Hovanštšina".


title: M/S Finnkraft

text: M/S Finnkraft () on suomalaisen Finnlines-rahtivarustamon omistama ja operoima ro-ro-rahtialus. Alus on rakennettu vuonna 2000 Jinlingin telakalla Nanjingissa, Kiinassa. Kuollutta painoa "Finnkraftilla" on 8 050 tonnia ja sen jääluokitus on 1A Super. Alus on rekisteröity Suomen lipun alle ja sen kotisatama on Helsinki.


title: M/S Finnkraft

text: Finnkraftin sisaraluksia ovat M/S Finnhawk, M/S Finnmaster ja M/S Finnreel.


title: M/S Finnkraft

text: 2. huhtikuuta 2000 alus laskettiin vesille. 30. marraskuuta 2000 alus luovutettiin Nordic Forest Terminals Ltd:n omistukseen, joka rekisteröi sen Yhdistyneen kuningaskunnan lipun alle. Kotisatamaksi tuli Lontoo. Tämän jälkeen laiva aikatahdattiin Finnlines Cargon liikenteeseen.


title: M/S Finnkraft

text: 27. toukokuuta 2005 alus ajoi karille Kopphällin lähellä, Korppoon ja Nauvon välisessä salmessa, ollessaan matkalla Turusta Saksaan. Karille ajon syynä oli tekninen vika. Onnettomuushetkellä aluksessa oli luotsin lisäksi viidentoista hengen miehistö. Miehistö ei ollut vaarassa. Lastina aluksessa oli muun muassa koneiden osia, keramiikkaa, lasia ja saha- ja puutavaraa sisältäviä perävaunuja.


title: M/S Finnkraft

text: 28. toukokuuta 2005, noin kello 00.15 alus saatiin irti karilta oman koneiston voimin. Irrotuksen jälkeen Finnkraft ankkuroitiin lähelle onnettomuuspaikkaa. Sukeltajan tutkittua aluksen yön aikana, antoi merenkulkulaitoksen tarkastaja vaurioiden ollessa pieniä, jatkaa matkaa kohti Saksaa.


title: M/S Finnkraft

text: 9. tammikuuta 2006 norjalainen Parlines RoRo II KS osti Finnkraftin. Lippuvaltiona säilyi edelleen Yhdistynyt kuningaskunta. Vuoden 2008 alkupuolella alus siirtyi suomalaisen Finnlinesin omistukseen. 29. toukokuuta alus rekisteröitiin Suomen lipun alle ja kotisatamaksi tuli Helsinki.


title: Grels Teir

text: Grels Olof Teir (26. helmikuuta 1916 Lapväärtti – 23. kesäkuuta 1999 Helsinki) oli Etelä-Pohjanmaalta kotoisin oleva suomalainen poliitikko, ministeri, Valtiokonttorin pääjohtaja vuosina 1973–1983, varatuomari, Kokkolan ja Helsingin kaupunginvaltuuston puheenjohtaja ja RKP:n kansanedustaja vuosina 1951–1975 Vaasan läänin pohjoisesta vaalipiiristä (1951–1962) ja Vaasan läänin vaalipiiristä (1962–1975). Presidentin valitsijamiehenä hän toimi vuosina 1950, 1956 ja 1968.


title: Grels Teir

text: Grels Teir valmistui ylioppilaaksi vuonna 1934, suoritti ylemmän oikeustutkinnon vuonna 1944 ja sai varatuomarin arvon vuonna 1947. Hän toimi asianajajana Kokkolassa vuosina 1944–1959 – vuosina 1948–1956 hänellä oli oma toimisto – ja Helsingin Osakepankin Kokkolan konttorin johtajana vuosina 1959–1971. Kansanedustajan ja osittain vielä Valtiokonttorin pääjohtajan toimensa ohella Teir työskenteli "Vasabladetin" eduskuntakirjeenvaihtajana vuosina 1954–1975.


title: Grels Teir

text: Fortumin kestävästä kehityksestä vastaava johtaja Carola Teir-Lehtinen on Grels Teirin tytär.


title: Ihor Karpenko

text: Ihor Vasylovytš Karpenko (, ; s. 23. heinäkuuta 1976 Kiova, Ukrainan SNT, Neuvostoliitto) on ukrainalainen ammattilaisuransa päättänyt jääkiekkomaalivahti. Hän on pelannut Ukrainan maajoukkueessa 45 maaottelua. Karpenko oli Sokol Kiovan kasvatti, ja hän pelasi valtaosan urastaan kyseisessä seurassa.


title: Jorma Uitto

text: Jorma Armas Heikki Uitto (1. toukokuuta 1921 Ylihärmä – 17. joulukuuta 2009 Espoo) oli suomalainen ministeri sekä Tullihallituksen pääjohtaja vuosina 1968–1988. Uitto oli koulutukseltaan lakitieteen tohtori; hän väitteli vuonna 1951 vankien ehdonalaiseen vapauteen päästämisestä.


title: Jorma Uitto

text: Uitto toimi 1940-luvulla muutaman kuukauden Valtiollisen poliisin (ns. punaisen Valpon) apulaispäällikkönä ja sisäasiainministeriön asekätkentäjuttua varten perustaman tutkintaelimen apulaispäällikkönä vuosina 1945–1948 sekä myöhemmin muun muassa asianajajana ja yritysjuristina.


title: Jorma Uitto

text: Uiton kaudella tullilaitoksessa toteutettiin monia merkittäviä muutoksia. Tullausjärjestelmä, Tullilaboratorio ja tullipiirijako uudistettiin, päätösvaltaa hajautettiin, valmisteverotus siirrettiin tullin hoidettavaksi ja kuluttajansuojelulle annettiin lisää painoarvoa. Uiton kaudella tullihallitus antoi sisäisen yleiskirjeen, jolla esimiehet ja alaiset määrättiin sinuttelemaan toisiaan.


title: Teuvo Varjas

text: Teuvo Juhani Kalervo Varjas (s. 11. maaliskuuta 1942 Mäntsälä) on suomalainen varatuomari ja lakimies sekä entinen ministeri. Hän toimi II valtiovarainministerinä viiden kuukauden ajan Keijo Liinamaan virkamieshallituksessa.


title: 7 Year Bitch

text: 7 Year Bitch oli yhdysvaltalainen punk-yhtye. Se perustettiin Seattlessa, Washingtonissa vuonna 1990 ja julkaisi kolme täysimittaista studioalbumia. 7 Year Bitchin tärkeimpiä musiikillisia vaikuttajia oli The Gits.


title: 7 Year Bitch

text: 7 Year Bitch sai levytyssopimuksen C/Z Recordsilta, ja ensimmäinen albumi "Sick 'Em" julkaistiin vuonna 1992. Juuri ennen sen ilmestymistä kitaristi Stefanie Sargent kuoli yliannostukseen. Hänelle löydettiin kuitenkin korvaaja.


title: 7 Year Bitch

text: 7 Year Bitch julkaisi vuonna 1994 albumin "¡Viva Zapata!" Se on nimetty vuonna 1993 surmatun The Gits -laulaja Mia Zapatan mukaan. Vuonna 1995 yhtye sai levytyssopimuksen Atlantic Recordsilta. Vuonna 1996 ilmestyi viimeiseksi jäänyt albumi "Gato Negro". Neljättä albumia ehdittiin suunnitella, mutta yhtye hajosi alkuvuodesta 1997.


title: Aarno Strömmer

text: Aarno Mikael Strömmer (s. 6. syyskuuta 1927 Tornio) on suomalainen kaupunginjohtaja, ministeri, professori (arvonimi 1984). Hän oli Suomen Sotaveteraaniliiton puheenjohtaja vuosina 2006–2012. Hän on koulutukseltaan valtiotieteiden tohtori. Hän työskenteli asuntohallituksen tutkimus ja suunnitteluosaston johtajana 1973–1984. Strömmer toimi Tornion kaupunginjohtajana kymmenen vuoden ajan vuosina 1963–1973.


title: Aarno Strömmer

text: Hän oli Keijo Liinamaan virkamieshallituksessa vuonna 1975 asuntoministerinä 2. sisäasiainministeri.


title: Mariliis Valkonen

text: Mariliis Valkonen (s. 31. heinäkuuta 1981 Tallinna) on virolainen säveltäjä. Hän opiskeli Viron musiikkiakatemiassa sävellystä Eino Tambergin johdolla.


title: Mariliis Valkonen

text: Mariliis Valkosen tuotantoon kuuluu mm. kamarimusiikkiteoksia erilaisille kokoonpanoille sekä kuoromusiikkia.


title: Máxima

text: Kuningatar Máxima (syntymänimeltään Máxima Zorreguieta Cerruti, s. 17. toukokuuta 1971 Buenos Aires, Argentiina) on Alankomaiden kuninkaan Willem-Alexanderin puoliso.


title: Máxima

text: Máxima Zorregueita Cerruti on isänsä puolelta etäistä sukua Portugalin kuningas Alfonso III:lle ja muille Portugalin kuninkaallisille.


title: Máxima

text: Hän syntyi Buenos Airesissa Jorge Horacio Zorreguieta Stefaninin ja Maria del Carmen Cerruti Carricartin perheeseen. Hänellä on yksi sisar ja kaksi veljeä sekä kolme sisarpuolta. Hänen isänsä toimi maatalousministerinä Jorge Videlan sotilasdiktatuurin aikana vuosina 1976–1981. Máxima opiskeli Universidad Católica Argentinassa ja valmistui vuonna 1995, jonka jälkeen hän työskenteli investointipankkiirina Argentiinassa, New Yorkissa ja Euroopassa.


title: Máxima

text: Máxima tapasi prinssi Willem-Alexanderin huhtikuussa 1999 Sevillassa, Espanjassa. Máxima työskenteli tuolloin brittiläisessä investointipankissa. Heidän suhteensa aiheutti Máximan isän taustan vuoksi suurta kohua Alankomaissa. Pari sai kuitenkin kuningatar Beatrixin ja tämän puolison Claus von Amsberg hyväksynnän suhteelleen.


title: Máxima

text: Prinssi Willem-Alexander ja Máxima Zorreguieta Cerruti kihlautuivat 30. maaliskuuta 2001. Máxima sai Alankomaiden kansalaisuuden toukokuussa 2001. Pari avioitui 2. helmikuuta 2002, jolloin Máxima sai prinsessan arvonimen. Hänen isänsä taustan takia morsiamen vanhemmat eivät osallistuneet hääjuhlaan. Máximasta on myöhemmin tullut yksi Alankomaiden kuningashuoneen suosituimmista jäsenistä.


title: Máxima

text: Kuningatar Máximalla ja kuningas Willem-Alexanderilla on kolme tytärtä, kruununprinsessa Catharina-Amalia (s. 7. joulukuuta 2003), prinsessa Alexia (s. 26. kesäkuuta 2005) ja prinsessa Ariane (s. 10. huhtikuuta 2007). Lapset käyvät tavallista koulua ja puhuvat kotona hollantia, vaikka ovat oppineet jonkin verran espanjaa äidiltään.


title: John Bennett Fenn

text: John Bennett Fenn (15. kesäkuuta 1917 – 10. joulukuuta 2010) oli yhdysvaltalainen kemisti, joka sai vuonna 2002 Nobelin kemianpalkinnon biologisten makromolekyylien massaspektrometriaan liittyvästä tutkimuksesta. Samana vuonna Nobelin saivat Koichi Tanaka ja Kurt Wüthrich.


title: John Bennett Fenn

text: Fenn syntyi New Yorkissa vuonna 1917. Hän valmistui Kentuckystä Berea Collegesta vuonna 1937 ja väitteli tohtoriksi vuonna 1940 Yalen yliopistosta. Valmistumisensa jälkeen Fenn työskenteli Monsantolle Annistonissa. Monsantolta hän siirtyi michiganilaiseen Sharples Chemical -yritykseen, ja lisäksi hän työskenteli seitsemän vuoden ajan pienessä polttomoottoreita valmistavassa Experiment-yrityksessä.


title: John Bennett Fenn

text: Vuonna 1959 Fenn nimettiin Yhdysvaltain laivaston SQUID-projektin johtoon. Projektia hallinnoi Princetonin yliopisto, jonka professoriksi Fenn nimettiin. Hän siirtyi Yalen yliopistoon vuonna 1967. Yalella hän aloitti työnsä, josta hän sai vuonna 2002 Nobel-palkinnon. Hän kehitti massaspektrometriaa, ja hänen tekniikkaansa kutsutaan sähkösumutusionisaatioksi. Sen avulla biologit pystyvät tunnistamaan molekyylejä sekunneissa viikkojen sijaan. Tekniikka on auttanut nopeuttamaan lääketutkimusta. Vuodesta 1987 Fenn oli työskennellyt Yalella emeritusprofessorina. Yalen hän jätti lopullisesti vasta 1994 ohitettuaan jo laitoksen pakollisen 70 vuoden eläkeiän.


title: John Bennett Fenn

text: Yalelta Fenn siirtyi Virginia Commonwealth Universityyn kemian professoriksi. Hän joutui 2000-luvulla oikeustaisteluun Yalen kanssa. Fenn oli vastoin yliopiston toimintaperiaatteita patentoinut sähkösumutusionisaation omiin nimiinsä ja myynyt sen perustamalleen yritykselle. Oikeusistuin totesi vuonna 2005 Fennin syylliseksi varkauteen ja määräsi tämän maksamaan Yalelle yli miljoonan dollarin korvauksen.


title: John Bennett Fenn

text: Fenn kuoli vuonna 2010. Hänen vaimonsa Margaret Wilson Fenn oli kuollut auto-onnettomuudessa Uudessa-Seelannissa vuonna 1992. He olivat naimisissa 53 vuotta, ja heillä oli yksi lapsi.


title: Risto Siilasmaa

text: Risto Kalevi Siilasmaa (s. 17. huhtikuuta 1966 Helsinki) on F-Secure-tietoturvayrityksen (aiemmin Data Fellows) perustaja ja entinen toimitusjohtaja. Siilasmaa toimii nykyisin yrityksen hallituksen puheenjohtajana ja on suurin osakkeenomistaja, noin 40 prosentin osuudellaan. Siilasmaa on tullut tunnetuksi myös aloittelevien yritysten bisnesenkelinä.


title: Risto Siilasmaa

text: "Helsingin Sanomien" vuonna 2009 tekemän selvityksen mukaan Siilasmaalla on Suomessa Björn Wahlroosin jälkeen toiseksi eniten valtaa pörssiyhtiöiden hallituksissa. Selvitys perustui yritysten markkina-arvoihin ja hallituspaikkoihin, joita Siilasmaalla on kolmessa pörssiyhtiössä (F-Secure, Elisa, Nokia).


title: Risto Siilasmaa

text: Ennen uraansa Data Fellowsilla Siilasmaa toimi "MikroBitti"- ja "Tietokone"-lehtien avustajana. Koulutukseltaan Siilasmaa on tuotantotalouden diplomi-insinööri.


title: Risto Siilasmaa

text: Vuonna 2012 Siilasmaa valittiin Nokian hallituksen puheenjohtajaksi. Hän on ollut Nokian hallituksen jäsen toukokuusta 2008.


title: Risto Siilasmaa

text: Siilasmaa valittiin Nokian hallituksen puheenjohtajaksi haastavaan aikaan. Yhtiötä pidettiin yleisesti konkurssiriskinä jatkuvasti heikkenvän matkapuhelinliiketoiminnan johdosta. Pelkästään vuoden 2012 ensimmäisen vuosipuoliskon liiketappio oli yli kaksi miljardia euroa.


title: Risto Siilasmaa

text: Siilasmaan johdolla yhtiö neuvotteli neljä merkittävää yrityskauppaa Microsoftin, Siemensin, Alcatel-Lucentin ja saksalaisten autonvalmistajien kanssa. Näiden kauppojen seurauksena yhtiön liiketoimintaprofiili muuttui täysin.


title: Risto Siilasmaa

text: Prosessin aikana Siilasmaa uudisti Nokian johdon ja hallituksen. Ainoastaan talousjohtaja Timo Ihamuotila jatkaa tehtävässään. Uudistumisen seurauksena Nokian markkina-arvo on moninkertaistunut ja yhtiön liikearvo (EV) on noussut vajaasta 1,5 miljardista pian Siilasmaan aloitettua puheenjohtajana noin 30 miljardiin vuoden 2016 alussa.


title: Risto Siilasmaa

text: Nokian uudistuminen on ollut eräs maailman taloushistorian dramaattisimmista ja menestyksekkäimmistä.


title: Risto Siilasmaa

text: Siilasmaan vetämä työryhmä teki puolustusministeriön selvityksen asevelvollisuudesta ja tuotti siitä loppuraportin nimeltä "Suomalainen asevelvollisuus". Asevelvollisuustyöryhmän raportissa todettiin, että asevelvollisuus on kustannustehokas maanpuolustusratkaisu. Lähteenä käytettiin VATT:n Juha Honkatukian tekemän tutkimuksen laskelmia, joita tutkija ei ollut tarkoittanut vaihtoehtojen kustannustehokkuuden arviointiin. Selvityksen mukaan palkka-armeija maksaisi liikaa, eikä palkka-armeija ole realistinen vaihtoehto. Ryhmässä oli laskettu, että palkka-armeija tulisi jopa neljä miljardia kalliimmaksi kuin asevelvollisuus. Hallitusohjelmassa asevelvollisuutta sitouduttiin kehittämään raporttiin tukeutuen. Siilasmaa on sotilasarvoltaan reservin kapteeni.


title: Risto Siilasmaa

text: Siilasmaa asuu Helsingin Kuusisaaressa.


title: Eurajoen seurakunta

text: Eurajoen seurakunta on Suomen evankelis-luterilaisen kirkon seurakunta Rauman rovastikunnassa Turun arkkihiippakunnassa. Eurajoki on rukoilevaisuuden keskus. Seurakunnan kirkkoherrana on toiminut vuodesta 2003 lähtien Asko Riihimäki.


title: Kustaa Aadolfin kirkko

text: Kustaa Aadolfin kirkko voi tarkoittaa seuraavia kirkkoja:


title: Irjanteen kirkko

text:
Irjanteen kirkko on Eurajoen seurakunnan kirkko Eurajoen Irjanteen kylässä. Kirkko on rakennettu vuonna 1731, sen rakentamisesta vastasi Kaarle Killainen. Kirkko edustaa tyypillistä lounaissuomalaista pitkäkirkkotyyppiä. Sen suorakaiteen muotoisen runkohuoneen keskikohdalta erkanevat runkohuonetta matalammat eteinen ja sakaristo. Runkohuoneen sisäkatteena on puinen holvaus.
Kirkko on Satakunnan vanhin puukirkko. Puinen kirkko sijaitsee tiiviissä rakennusryhmässä Eurajoessa olevan kosken partaalla ja on jo kolmas kirkko samalla paikalla. Samaan rakennusryhmään kirkon kanssa kuuluvat sipulikupolinen kellotapuli vuodelta 1758 ja kotiseutumuseona toimiva lainamakasiini vuodelta 1833. Kellotapulissa on kaksi kelloa, jotka ovat vuosilta 1741 ja 1794. Kirkko on osa Irjanteen kylän valtakunnallisesti merkittävää rakennettua kulttuuriympäristöä. Kirkossa ei ole urkuja eikä lämmitystä. Alttaritaulu on nimeltään "Ehtoollisen asettaminen" ja sen tekijä on tuntematon.


title: Kuivalahden rukoushuone

text: Kuivalahden rukoushuone on Eurajoen seurakunnan ylläpitämä pienehkö rukoushuone Eurajoen kunnan Kuivalahden kylässä, noin 15 kilometriä kunnan keskustasta luoteeseen ja noin 11 kilomeriä Luvian kirkolta etelään.


title: Typen kierto luonnossa

text:
Typen kierto luonnossa on tärkeä osa ravintoketjuja ja erilaisten ekosysteemien toimintaa.
Typpi on elämälle tärkeä alkuaine, ja sitä on kaikissa aminohapoissa ja proteiineissa. Kasveissa iso osa typestä on lehtivihreämolekyyleissä, jotka ovat yhteyttämisen keskeinen tekijä.


title: Typen kierto luonnossa

text: Ilmasta 78 % on typpeä, mutta useimmat eliöt eivät voi sitä suoraan käyttää hyväkseen. Eräät bakteerit sitovat typpeä (N) vedyn kanssa ammoniakiksi (NH), jonka toiset bakteerit muuttavat nitriitiksi (NO), jonka kolmannet muuttavat nitraatiksi (NO), joka sitoutuu aminohappoihin ja edelleen proteiineihin. Eläimet saavat kaiken typpensä syömällä kasveja tai kasvinsyöjiä tai kasvinsyöjäsyöjiä, riippuen siitä, missä kohti ravintoketjua ne elävät.


title: Typen kierto luonnossa

text: Eläinten eritteissä ja kuolleissa eliöissä on typpiyhdisteitä. Erikoistuneet bakteerit hajottavat näitä proteiineja ja vapauttavat jälleen typen ilmakehään. Typen kierrossa erilaiset bakteerit ovatkin tärkeimmässä osassa.


title: Typen kierto luonnossa

text: Typpikaasusta ammoniakkia tekeviä bakteereita on vähän, ammoniakista nitriittejä tekeviä eli nitrifioivia bakteereita taas on maaperässä niin paljon, ettei maassa ole juurikaan vapaata ammoniakkia.


title: Typen kierto luonnossa

text: Jos meren pohjasedimentissä on tarpeeksi happea, näin käy myös meressä. Itämeren syvillä alueilla on happikatoa, ja siellä veteen jää ammoniumtyppeä, joka voi ruokkia leväkukintoja.


title: Typen kierto luonnossa

text:
Ihmiskunta vaikuttaa aktiivisesti typen kiertoon käyttämällä maanviljelyssä typpilannoitteita. Liian iso määrä typpiyhdisteitä on pahaksi, sillä ne rehevöittävät vesistöjä.
Itämeressä lasketaan, että ihmisperäinen typpilannoitus ja polttoprosessit ovat yli kaksinkertaistaneet luonnollisen typen kierron. Typpioksiduuli NO, jota pääsee luontoon keinolannoitteista, on hiilidioksidin ja metaanin jälkeen kolmanneksi tärkein ihmisperäinen kasvihuonekaasu.


title: Kansainvälinen vastauskuponki

text: Kansainvälinen vastauskuponki (, CRI; , IRC) on Maailman Postiliiton (UPU) vuonna 1907 käyttöönottama lipuke CN 01, joka käy alimman painoluokan postimaksuksi lentopostikirjeelle minne tahansa maailmassa lähes jokaisessa maassa. Kansainvälistä vastauskuponkia käytetään, kun lähettäjä haluaa maksaa vastaanottajan puolesta vastauksen postimaksun, mutta lähettäjällä ei ole käytettävissään vastaanottajan maan postimerkkejä tai muita postimaksuvälineitä. Lipuke leimataan sitä ostettaessa ja lipuketta lunastaessa se leimataan uudestaan ja vaihdetaan postimerkkeihin tai muuhun postimaksumerkintään.


title: Kansainvälinen vastauskuponki

text: Kansainvälinen vastauskuponki näyttää samalta kaikkialla maailmassa. Kupongit erottaa toisistaan vain ranskankielinen maan nimi ja maatunnus kupongin etupuolella sekä yksilöity sarjanumero kääntöpuolella.


title: Kansainvälinen vastauskuponki

text: Alkuperäinen vastauskuponki ei sisältänyt mainintaa lentopostista, sillä ensimmäiset kupongit painettiin sata vuotta sitten. Myöhemmin vastauskuponkiin lisättiin maininta erityisesti lentopostista, ja 2000-luvun alussa kuponkien voimassaoloaika alettiin painaa vastauskuponkeihin. Aiemmin painetut kupongit ovat voimassa toistaiseksi, esimerkiksi malli "Beijing 2" oli voimassa vuoden 2009 loppuun asti, ja sitä seuraava "Nairobi" vuoden 2013 loppuun. Nykyinen malli, jonka teema on "Elämän vesi" ja joka on tsekkiläisen artistin ja graafisen suunnittelijan Michal Sindelarin työtä, julkaistiin 2013 ja on voimassa vuoden 2017 loppuun. Vaikka muut viestintävälineet ovat vähentäneet kirjepostin määrää, ei kansainvälistä vastauskuponkia olla kuitenkaan lakkauttamassa.


title: Kansainvälinen vastauskuponki

text: Kansainvälisen vastauskupongin hinnassa on pieniä maakohtaisia eroja. Suomesta ostettaessa kansainvälinen vastauskuponki maksaa 2,30 euroa ja se lunastetaan 1,30 euron postimerkillä (2016).


title: Kansainvälinen vastauskuponki

text: Ensimmäinen Ponzi-huijaus käytti hyväkseen järjestelmää, koska oli mahdollista tehdä voittoa eri maiden erisuuruisten postimaksujen ansiosta. Jos joku lähetti rahaa Italiaan ja siellä ostettiin edullisesti IRC, joka lähetettiin sitten Yhdysvaltoihin, niin samaa kuponkia vastaan saatiin vaihdettua suuremman summan edestä postimerkkejä kuin mistä lähtömaassa oli maksettu. Tämän järjestelmän ansiosta Charles Ponzi väitti olevan mahdollista tehdä täysin laillisesti järjestelmän heikkoutta hyväksi käyttäen jopa yli 400 prosentin voittoa kulujen jälkeen, kun vain oli tarpeeksi asiamiehiä hoitamassa muiden sijoituksia. Huijaus kesti puoli vuotta ennekuin se romahti.


title: Rafael Alberti

text: Rafael Alberti (16. joulukuuta 1902 – 28. lokakuuta 1999) oli espanjalainen runoilija.


title: Rafael Alberti

text: Alberti syntyi ja kuoli El Puerto de Santa Maríassa. Hän suunnitteli alun perin taidemaalarin uraa, mutta julkaisi ensimmäiset runokokoelmansa 1920-luvun lopussa ja päätti omistautua tälle alalle.


title: Rafael Alberti

text: Alberti oli Ryhmä 27 -runoilijaryhmän jäsen. Hän sai lisäksi vaikutteita Luis de Góngoran tuotannosta muun muassa kokoelmassaan "Cal y canto" (1929).


title: Rafael Alberti

text: Albertin töistä tuli 1930-luvulla poliittisesti kantaa ottavia. Hän kuului Espanjan toisen tasavallan aikana kommunistiseen puolueeseen, mutta pakeni Argentiinaan Francisco Francon noustua valtaan vuonna 1939. Elettyään useissa Euroopan kaupungeissa, kuten Pariisissa ja Roomassa, hän päätti palata Espanjaan vuonna 1977.


title: Rafael Alberti

text: Runouden lisäksi Alberti julkaisi muun muassa näytelmiä sekä omaelämäkerran. Hänelle myönnettiin Miguel de Cervantes -palkinto 1983 sekä Leninin rauhanpalkinto 1965.


title: GRICES

text: GRICES on Portugalin tieteen ja ylimmän opetuksen kansainvälisiä suhteita hoitava kabinetti. Se on akronyymi sanoista "Gabinete de Relacões internacionais da Ciência e do Ensino Superior" (kansainvälisten suhteiden, tieteen ja korkeimman opetuksen kabinetti). Se toimii Portugalin innovaatio-, tiede- ja opetusministeriön alaisuudessa ja hoitaa muun muassa Portugalin suhteita Euroopan avaruusjärjestöön ja EU:n tutkimuksen puiteohjelmiin.


title: Miguel Delibes

text: Miguel Delibes (17. lokakuuta 1920 Valladolid, Espanja – 12. maaliskuuta 2010 Valladolid) oli espanjalainen kirjailija ja Espanjan kuninkaallisen akatemian ("Real Academia Española") jäsen.


title: Miguel Delibes

text: Delibes sai Nadal-palkinnon esikoisromaanillaan "La sombra del ciprés es alargada" (1947). Hän julkaisi romaaniensa lisäksi novelleja. Esikoisromaaninsa (ohjaaja Luis Alcoriza, 1990) lisäksi useista hänen teoksistaan on tehty elokuvia.


title: Miguel Delibes

text: "Cinco horas con Mario" on hänen tunnetuin teoksensa. Siitä on tehty teatterimonologi ja näytelmäelokuva. Teoksia on käännetty runsaalle 30 kielelle, ei kuitenkaan suomeksi. Espanjan kieltä huoltavan akatemian jäsenenä hänen vastuullaan oli e-kirjain.


title: Miguel Delibes

text: Delibes opiskeli lakia sekä taloustiedettä ja toimi vuodesta 1945 kauppaoikeuden professorina Valladolidin yliopistolla. Hän työskenteli myös journalismin alalla, mutta joutui jättämään päätoimittajan tehtävät arvosteltuaan Francisco Francon politiikkaa. Hänelle myönnettiin vuonna 1993 Miguel de Cervantes -palkinto.


title: Miguel Delibes

text: Delibes kirjoitti parikymmentä romaania ja lisäksi luontoa ja metsästystä koskevia teoksia. Viimeisestä romaanistaan, ainoasta historiallisesta romaanistaan "El Hereje" (1998) hän sai valtionpalkinnon. Sen jälkeen hän kirjoitti vielä teoksen "La tierra herida" (2005), jossa kirjailija keskustelee biologipoikansa kanssa ilmastonmuutoksesta.


title: Miguel Delibes

text: Delibesiltä leikattiin paksusuolen syöpä vuonna 1998. Hän on sanonut että leikkaus pelasti hänen henkensä mutta tappoi kyvyn kirjoittaa.


title: Sophie Marceau

text: Sophie Marceau (s. 17. marraskuuta 1966 Pariisi) on ranskalainen näyttelijä, elokuvaohjaaja ja -käsikirjoittaja.


title: Sophie Marceau

text: Marceau aloitti uransa 13-vuotiaana ja on siitä lähtien kuulunut suosituimpien ranskalaisten elokuvatähtien joukkoon. Hänelle myönnettiin vuonna 1983 lupaavimman naisnäyttelijän César-palkinto. Myöhempiä merkittäviä rooleja hänellä on ollut muun muassa elokuvissa "Pilvien takana" (1995), "Braveheart – taipumaton" (1995) sekä "Kun maailma ei riitä" (1999).


title: Sophie Marceau

text: Sophie Marceaulla on kaksi lasta.


title: Heinolan ilmailukerho

text: Heinolan ilmailukerho ry on moottorilentokerho, joka on perustettu vuonna 1985. Kerhon kotipaikka on Lahti-Vesivehmaan lentokenttä.


title: Heinolan ilmailukerho

text:
Kerhon päätoimintamuotoja ovat lentokoulutus ja koneiden vuokraus. Kerholla on koulutusluvat yksityislentäjän lupakirjaan (PPL), kevyiden ilma-alusten lupakirjaan (LAPL)
ja yölentokelpuutukseen (NF). Kerhon käytössä on neljä lentokonetta, 2- ja 4-paikkaiset Cessnat sekä 4-paikkaiset Piper Cherokee ja Piper Warrior. Vesivehmaan lisäksi koulutuskenttänä käytetään Mikkelin lentokenttää.


title: Heinolan ilmailukerho

text: Heinolan ilmailukerho on mukana vapaaehtoisen pelastustoiminnan Heinolan paikallistoimikunnassa. Kerhon lentäjät hoitavat maastopalojen tähystysaluetta numero 10, laajuudeltaan Sysmä-Haukivuori-Anttola-Asikkala.


title: Heinolan ilmailukerho

text: Vuonna 2000 kerholle myönnettiin Kar-Airin kiertopalkinto tuloksellisesta moottorilentotoiminnasta.


title: Houdini

text: Houdini voi tarkoittaa:


title: MSNBC

text: MSNBC on yhdysvaltalainen ympärivuorokautinen uutiskanava. Se perustettiin vuonna 1996 Microsoftin ja General Electricin NBC:n yhteistyöllä. Joulukuussa 2005 NBC Universal osti suurimman osuuden kanavasta, ja Microsoftin osuudeksi jäi 18 %.


title: MSNBC

text: MSNBC aloitti lähetyksensä 15. heinäkuuta 1996. Syyskuussa 1997 se irtisanoi viidenneksen henkilöstöstään alun kasvuodotusten jäätyä täyttymättä. MSNBC.com-verkkopalvelu, josta Microsoft omisti puolet, oli vuosina 1997, 1998 ja 1999 käytetyin uutissivusto. Vuonna 2012 NBC osti siitä Microsoftin osuuden ja se lanseerattiin uudelleen nimellä NBCNews.com. MSNBC.com avattiin 2013 uudelleen kanavan omana sivustona, joka keskittyy juontajien, kommentaattoreiden ja vierailijoiden mielipidekirjoituksiin. Televisiokanavana MSNBC on katsojaluvuiltaan CNN:n ja Fox Newsin jäljessä.


title: MSNBC

text: Kanava on tunnettu vasemmistoliberalismistaan. Kesäkuussa 2011 MSNBC-johtaja Phil Griffin totesi, että MSNBC on "edistysmielisten kanava."


title: Lahden ilmailukerho

text: Lahden ilmailukerho ry on Lahti-Vesivehmaan lentopaikkaa kotikenttänään pitävä lahtelainen purjelentokerho.


title: Lahden ilmailukerho

text: Lahden Ilmailukerho perustettiin vuonna 1934, tuolloin Lahden purjelentokerho -nimisenä. Kerho hankki Suomessa ajalle epätyypillisesti oikean purjelentokoneen piirustukset Puolasta ja alkoi rakentaa Wrona bis -konetta vuonna 1935. Rinnalla kerho rakensi saksalaista Grunau Baby -konetta, joka tuhoutui vuonna 1937. Koelennot tehtiin Hennalassa kumiköysistartilla. Lentotoiminta tapahtui vain Jämijärvellä. Talvisotaa edeltäneenä kesänä seura siirtyi jo autohinaukseen.


title: Lahden ilmailukerho

text: Vuonna 1951 kerho hankki De Havilland Tiger Moth -koneen hinauskoneeksi. 1960-luvun lopulla kerho toimi yhteistoiminnassa PIKin kanssa ja rakensi itselleen PIK-15 Hinun. 1980-luvun kerho hankki edelleen käytössä olevan peruskalustonsa: kalusto LS-4, SZD-51-1 "Junior" ja SZD-50-3 "Puchacz". Vuonna 2005 kerho osti LS-8-koneen.


title: Lahden ilmailukerho

text: Seura kouluttaa purjelentäjiä keväästä syksyyn.


title: Lahden ilmailukerho

text: Liki kymmenen vuotta kestänyt hinauskoneen rakennusprojekti saatiin loppuun joulukuun 21. päivänä 2006, kun koneen suunnittelija Aki Suokas suoritti ensimmäisen koelennon. PIK-27 "Sehinu" on suunniteltu erityisesti hinauskoneeksi tarkoituksena pienentää kasvaneita hinauskoneiden käyttökustannuksia. Kesän 2007 hinaustoiminta osoitti Sehinun olevan hyvä hinauskone, mutta moottoritilan jäähdytys aiheutti päänvaivaa suunnittelijalle ja rakentajille. Sittemmin moottoritilaa on väljennetty ja ongelma ratkaistu.


title: Elisabeth Söderström

text: Anna Elisabeth Söderström (oik. Olow; 7. toukokuuta 1927 Tukholma – 20. marraskuuta 2009 Tukholma) oli ruotsalainen sopraanolaulaja.


title: Elisabeth Söderström

text: Söderström syntyi Tukholmassa. Hän debytoi vuonna 1947 Drottningholmin linnateatterissa Wolfgang Amadeus Mozartin oopperan "Bastien und Bastiennen" roolissa. Hänellä oli lisäksi kiinnityksiä Ruotsin kuninkaalliseen oopperaan sekä vuosina 1959–1964 ja 1983–1987 New Yorkin Metropolitan-oopperaan.


title: Elisabeth Söderström

text: Söderstöm vetäytyi lavalta Pjotr Tšaikovskin "Patarouvan" esityksen jälkeen vuonna 1999 Metropolitan-oopperassa. Hän johti vuosina 1993–1996 Drottningholmin linnateatteria. Hän oli vuodesta 1950 kuolemaansa saakka naimisissa Sverker Olowin kanssa ja asui Lidingössä.


title: Auto Union

text: Auto Union oli saksalaisten neljän automerkin: DKW:n, Horchin, Wandererin ja Audin yhdistymä, joka valmisti tavallisten autojen ohella myös kilpa-autoja. Se perustettiin 1932 Zwickaussa. Sittemmin Auto Unionista on muodostunut nykyinen Audi. Auto Unionin neljästä renkaasta koostuva logo kuvastaa neljän valmistajan fuusiota.


title: Auto Union

text: Auto Unionin kilpa-autot autot olivat menestyksellisiä Grand Prix -kilpailuissa 1930- ja 1940-luvuilla.


title: Auto Union

text: Auto Union jatkoi autojen valmistamista aina vuoteen 1962, jolloin Volkswagen osti Auto Unionin ja yhdisti sen Audin kanssa. Audin viralliseksi nimeksi tuli "Audi NSU Auto-Union AG", joka lyhennettiin 1985 "Audi AG":ksi.


title: Auto Union

text: Suomessa Auto Unionin maahantuojana toimi Oy Veho Ab.


title: Manfred Eigen

text: Manfred Eigen (s. 9. toukokuuta 1927, Bochum) on saksalainen biofyysikko. Hänelle myönnettiin vuonna 1967 Ronald George Wreyford Norrishin ja George Porterin kanssa jaettu Nobelin kemianpalkinto erittäin nopeiden kemiallisten reaktioiden tutkimisesta.


title: Manfred Eigen

text: Eigen on Royal Societyn ulkomaalaisjäsen.


title: Palloaberraatio

text: Palloaberraatio eli pallopoikkeama on ilmiö, jossa valo heijastuu yksikerroksisessa linssissä kaarevien reunapintojen läpi ja taittuu eri lailla kuin linssin keskiosan kautta kulkeva valo. Tällöin kaikki linssin läpi sen pääakselin suuntaisesti kulkeneet valonsäteet eivät kulje tarkalleen linssin polttopisteen kautta vaan sivuuttavat sen jonkin matkan päästä. Vastaava ilmiö esiintyy myös valon heijastuessa pallopeilistä. Palloaberraatio aiheuttaa reunakuvan sumenemista ja väärävärisyyttä sekä valon spektrin hajoamista, joka on haitallista varsinkin valokuvaamisessa.


title: Palloaberraatio

text: Palloaberraatio esiintyy, kun linssin tai peilin pinta muodoltaan on pallopinnan osa. Peileissä se voidaan välttää tekemällä peili poikkileikkaukseltaan paraabelin muotoiseksi (peilipintana on paraboloidi) jolloin kaikki peilin akselin suuntaiset säteet kulkevat tarkalleen saman polttopisteen kautta. Sellaista peiliä sanotaan "paraboliseksi peiliksi".


title: Palloaberraatio

text: Linssien tapauksessa aberraatiota torjutaan joko käyttämällä profiililtaan paraabeliksi hiottua asfääristä linssiä tai lisäämällä objektiiviin toinen linssi.


title: Palloaberraatio

text: Värivirheitä eli väriaberraatiota korjataan mm. akromaattisilla linsseillä.


title: Palloaberraatio

text: Erittäin hintavissa ja kalleimmissa ja varsinkin tieteellisissä instrumenteissa käytetään kolminkertaista lasia ja näitä linssejä kutsutaan apokromaateiksi.


title: Ralph Carmichael

text: Ralph Carmichael (s. 27. toukokuuta 1927 Quincy, Illinois) on yhdysvaltalainen lauluntekijä ja sovittaja. Hänet tunnetaan varsinkin kristillisen nykymusiikin taitajana.


title: Ralph Carmichael

text: Carmichael teki 1960-luvun alussa yhteistyötä Nat King Colen kanssa. Yhteistyö päättyi vasta Colen kuoltua keuhkosyöpään vuonna 1965, ja myöhemmin Carmichael oli tekemisissä muun muassa Ella Fitzgeraldin, Bing Crosbyn, Stan Kentonin, Jack Jonesin, Peggy Leen, Julie Londonin, Al Martinon ja Roger Williamsin kanssa. Myös Elvis Presley levytti hänen töitään.


title: Ralph Carmichael

text: Carmichael kelpuutettiin Gospel Music Hall of Fameen vuonna 1985. Hänen omaelämäkertansa "He’s Everything To Me" julkaistiin 1986.


title: Kokubunji (Tokio)

text: Kokubunji () on Japanin kaupunki Honshūn saarella Kantōn alueella Tokion metropolissa. Se sijaitsee Taman alueella Tokion erillisalueiden länsipuolella ja rajautuu Fuchūn, Kodairan, Koganein, Kunitachin ja Tachikawan kaupunkeihin. Kokubunjissa on 121 593 asukasta (vuonna 2017) ja sen pinta-ala on 11,46 neliökilometriä.


title: Kokubunji (Tokio)

text: Nykyisen muotoinen Kokubunjin kaupunki perustettiin vuonna 1964. Sen nimi tarkoittaa provinssitemppeliä, joita keisari Shōmu perusti Japaniin 700-luvulla. Kaupunkia palvelevat JR Higashi-Nihonin Chūō-päälinja ja Musashino-linja sekä Seibu-rautateiden Kokubunji-linja ja Tamako-linja.


title: Kokubunji

text: Kokubunji voi tarkoittaa:


title: Rosalynn Carter

text: Eleanor Rosalynn Smith Carter (s. 18. elokuuta 1927) on Jimmy Carterin aviopuoliso. Hän oli Yhdysvaltain ensimmäinen nainen miehensä toimiessa 39. Yhdysvaltain presidenttinä vuosina 1977–1981.


title: Rosalynn Carter

text: Eleanor Rosalynn Smith syntyi Georgian osavaltiossa Frances Allethea Murrayn ja Edgar Smithin neljästä lapsesta vanhimmaksi. Isä kuoli leukemiaan tyttären ollessa 13-vuotias. Smith ja Carter avioituivat Plainsissa 7. heinäkuuta 1946. Pari sai neljä lasta:Jimmy Carterin ura laivastossa saneli perheen asuinpaikan, ensimmäisen seitsemän avioliittovuoden aikana heidän osoitteinaan olivat Norfolk, Virginia, Philadelphia, Pennsylvania, New London, Connecticut, Pearl Harbor, Hawaii, San Diego, Kalifornia sekä Provincetown, Massachusetts.


title: Rosalynn Carter

text: Kuvernöörin rouvana Rosalynn Carter keskittyi parantamaan mielenterveyspotilaiden, kehitysvammaisten ja muiden huono-osaisten asemaa Georgian osavaltiossa.


title: Rosalynn Carter

text: Jimmy Carterin pyrkiessä presidentiksi Rosalynn Carter osallistui vaalityöhön ennennäkemättömällä tarmolla. Hän matkusti kahden vuoden ajan ympäri Yhdysvaltoja esittelemässä miehensä näkemyksiä. Samoin vuoden 1980 vaaleissa Rosalyyn Carter teki kaikkensa edistääkseen miehensä uudelleenvalintaa.


title: Rosalynn Carter

text: Rosalynn Carter kelpuutettiin vuonna 2001 National Women's Hall of Fameen.


title: Giulio Natta

text: Giulio Natta (26. helmikuuta 1903 – 2. toukokuuta 1979) oli italialainen kemisti. Hän teki polymeraatiota koskevia tutkimuksia, joilla on keskeinen merkitys muovien ja tekokuitujen valmistuksessa. Hän sai vuonna 1963 Nobelin kemianpalkinnon yhdessä Karl Zieglerin kanssa. Natta keksi polypropeenin.


title: Aikavaatimus

text: Tietojenkäsittelytieteessä aikavaatimuksella tarkoitetaan aikaa, jossa ohjelmiston tai tietojärjestelmän osan tulee tehtävästä suoriutua. Aikavaatimus voi olla luonteeltaan joko absoluuttinen tai suhteellinen. Absoluuttinen aikavaatimus tarkoittaa sitä, että ohjelman tulee suoriutua esimerkiksi korttipakan järjestämisestä vähintään 20 millisekunnissa. Suhteellinen aikavaatimus puolestaan suhteutetaan käsiteltävän tietomäärän, esimerkiksi korttien lukumäärän mukaan. Teoreettisessa tietojenkäsittelyssä aikavaatimuksella tarkoitetaan yleensä juuri suhteellista aikavaatimusta. Suhteellisen aikavaatimuksen merkinnässä käytetään suoritusajalle asymptoottista merkintää, missä muuttujalla "n" merkitään tietojoukon kokoa.


title: Aikavaatimus

text: Korttipakan lajittelualgoritmin aikavaatimus oli "Θ"(n log(n)). Niinpä valitsimme lajittelumenetelmäksi lomituslajittelun.


title: Aikavaatimus

text: Erilaiset algoritmit tarjoavat erilaisia suoritustehoja suhteessa niiden käsittelemään tietomäärään. Mitä paremmin algoritmien teoreettinen suoritusaika tunnetaan, sitä paremmin pystytään tehtävään valitsemaan suorituskyvyltään riittävä algoritmi. Esimerkiksi lajittelualgoritmien aikavaatimuksia on tutkittu verrattain paljon niiden suuren merkityksen takia.


title: Aikavaatimus

text: Aikavaatimus voi olla myös käänteinen, eli järjestelmän tietyn toiminnon tulee kestää vähintään tietyn aikaa. Tämänkaltainen vaatimus on harvinaisempi, mutta näitä vaatimuksia esiintyy mm. tietoliikenneprotokollissa, joissa voidaan vaatia että virhetilanteen jälkeen seuraava lähetys saa tapahtua aikaisintaan N aikayksikön kuluttua.


title: Aikavaatimus

text: Muita algoritmien vaatimuksia ovat mm. muistivaatimus ja stabiilisuusvaatimus.


title: Pablo Bruna

text: Pablo Bruna (22. kesäkuuta 1611 – 27. kesäkuuta 1679) oli espanjalainen säveltäjä ja kirkon urkuri. Hän oli 5-vuotiaasta asti sokea.


title: Pablo Bruna

text: Bruna oli kotoisin Darocasta, Aragoniasta. Hän toimi vuosikymmenten ajan kirkkomuusikkona kotikaupungissaan. Häneltä on säilynyt lukuisia urkukappaleita, pääasiassa tientoja.


title: Valkovenäjänkielinen Wikipedia

text: Valkovenäjänkielinen Wikipedia () on Wikipedian valkovenäjänkielinen versio. Valkovenäjänkielinen Wikipedia perustettiin elokuussa 2004, ja siellä oli 5 000 artikkelia 29. syyskuuta 2006. Valkovenäjänkielisessä Wikipediassa on yli artikkelia.


title: Jan Håkan Åberg

text: Jan Håkan Åberg (10. maaliskuuta 1916 – 8. tammikuuta 2012) oli ruotsalainen urkuri ja säveltäjä.


title: Jan Håkan Åberg

text: Åberg toimi mm. tuomiokirkon urkurina Härnösandissa. Hän oli edustettuna vuoden 1986 ruotsalaisessa virsikirjassa kahdella sävellyksellään.


title: Samuel Adler

text: Samuel Adler (s. 4. maaliskuuta 1928) on saksalaissyntyinen yhdysvaltalainen säveltäjä ja kapellimestari.


title: Samuel Adler

text: Adler on asunut Yhdysvalloissa vuodesta 1939. Hänen monipuolinen tuotantonsa käsittää mm. viisi oopperaa, kuusi sinfoniaa, kahdeksan jousikvartettoa sekä useita konserttoja.


title: Samuel Adler

text: Adler on myös tunnustettu musiikinopettaja. Hänen johdollaan ovat opiskelleet mm. Michael Isaacson, Jay Greenberg, Eric Ewazen, Anthony Iannaccone, Carter Pann, Kevin Puts, Fisher Tull, Dana Wilson ja Ye Xiaogang.


title: Pytalovo

text: Pytalovo (, ) on kaupunki Pihkovan alueella Venäjällä. Se sijaitsee Velikajajokeen laskevan Utrojan rannalla 102 kilometriä Pihkovasta lounaaseen. Kaupunki on Pytalovon piirin keskus. Sen alueella haarautuvat Pihkovasta Riikaan ja Väinänlinnaan johtavat rautatiet. Asukkaita on 6 500 henkeä (vuonna 2006).


title: Pytalovo

text: Pytalovon kylä mainitaan ensimmäisen kerran vuonna 1782. Neuvosto-Venäjän ja Latvian välisen vuoden 1920 rauhansopimuksen mukaan Pytalovo ympäröivine alueineen liitettiin Latviaan. Vuodesta 1925 lähtien nimenä oli "Jaunlatgale". Vuonna 1933 siitä tuli kaupunki ja vuonna 1938 se sai uuden nimen "Abrene".


title: Pytalovo

text: Toisen maailmansodan jälkeen vuonna 1944 Neuvostoliitto siirsi rajaa Latvian ja Venäjän neuvostotasavaltojen välillä siten, että kaupungista ympäristöineen tuli osa Venäjään kuuluvaa Pihkovan aluetta. Tästä Pytalovon piiristä käytiin kiistaa uudelleen itsenäistyneen Latvian ja Venäjän välillä Neuvostoliiton hajoamisen jälkeen vuodesta 1991. Vuonna 2007 maat allekirjoittivat rajasopimuksen, jonka mukaan alue kuuluu Venäjälle.


title: Pytalovo

text: Kaupungin nähtävyyksiä ovat vuonna 1930 rakennettu uusvenäläistä tyyliä edustava Pyhän Nikolaoksen kirkko sekä seudun historiaa esittelevä Kansojen ystävyyden museo.


title: HD 37124

text: HD 37124 on keltainen pääsarjan tähti tai alijättiläinen, jolla on kolme eksoplaneettaa.


title: Hugh Aitken

text: Hugh Aitken (7. syyskuuta 1924 New York – 24. joulukuuta 2012) oli yhdysvaltalainen säveltäjä.


title: Hugh Aitken

text: Aitken opiskeli kahden vuoden ajan kemiaa New Yorkin yliopistossa. Toisen maailmansodan jälkeen hän pääsi Juilliard School of Musiciin ja opiskeli säveltämistä Bernard Wagenaarin, Vincent Persichettin ja Robert Wardin johdolla. Hän valmistui vuonna 1950.


title: Hugh Aitken

text: Aitkenin teosluetteloon sisältyvät muun muassa "Aspen Concerto" viululle ja jousiorkesterille sekä ooppera "Felipe". Viimeksi mainittuun kirjoitti libreton säveltäjän vaimo Laura Isabel Tapia.


title: Hildegard Knef

text: Hildegard Frieda Albertine Knef (28. joulukuuta 1925 Ulm – 1. helmikuuta 2002 Berliini) oli kirjailija ja keskeisiä sodanjälkeisiä saksalaisia näyttelijöitä ja laulajia, joka teki merkittävän uran sekä Saksassa että Yhdysvalloissa. Hän on leimautunut vapautuneeksi ja itsevarmaksi nykyaikaiseksi saksalaiseksi naishahmoksi, joka ei ole pelännyt ilmaista mielipiteitään.


title: Hildegard Knef

text: Knef on julkaissut useita kirjoja, joista tunnetuin on omaelämäkerta "Lahjahepo – kertomus elämästäni" ("Der geschenkte Gaul – Bericht aus einem Leben"', 1970). Kirja kertoo Knefin elämästä toisen maailmansodan aikaisessa Saksassa. Teos on toisen maailmansodan jälkeisen Saksan myydyimpiä kirjoja. Sitä on myyty yli miljoona kappaletta. Knefin toinen tunnettu teos "Tuomittu" ("Das Urteil", 1975) kertoo rintasyövästä toipumisesta. Knef on edelleen erittäin kiistelty mutta ihailtu taiteilija Saksassa. Hän aiheutti vuonna 1950 yhden suurimmista saksalaisen elokuvan ja katolisen kirkon skandaaleista esiintymällä alastomana elokuvassa "Syntinen nainen" ("Die Sünderin"). Hän elvytti saksalaisen chanson-perinteen.


title: Hildegard Knef

text: Knefin elämäkerta vedettiin myynnistä keväällä 2007.


title: Fashion (Hanoi Rocksin kappale)

text: Fashion on 16. toukokuuta Suomessa ja muualla Euroopassa sekä Japanissa 21. kesäkuuta 2007 ilmestynyt Hanoi Rocksin single, järjestysnumerossaan kuudestoista. Single on albumilta "Street Poetry", joka julkaistiin 5. syyskuuta 2007. Kappaleet on nauhoitettu Seawolf Studios -studioilla Suomenlinnassa, Helsingissä maalis-huhtikuussa 2007.


title: Fashion (Hanoi Rocksin kappale)

text: Single nousi suoraan Suomen virallisen singlelistan ensimmäiseksi 23. toukokuuta 2007 viikolla 20.


title: Fashion (Hanoi Rocksin kappale)

text: Single sisältää Fashion-kappaleen lisäksi cover-version Billy Bremnerin alun perin levyttämästä kappaleesta "Trouble Boys". Lisäksi single sisältää Kusti ja Jaakko Mannisen ohjaaman "Fashion"-musiikkivideon ja live-videon vanhasta Hanoi Rocks-hitistä "Boulevard of Broken Dreams". Jälkimmäinen nauhoitettiin 3. maaliskuuta 2007 Nosturissa, Helsingissä.


title: Fashion (Hanoi Rocksin kappale)

text: Kappaleentekijä-kitaristi Andy McCoyn mukaan tulevan albumin kaikki kappaleet ovat singleainesta, mutta Fashion sattui olemaan albumin ensimmäinen valmis kappale. "Trouble Boys" ei löydy uudelta albumilta.


title: Fashion (Hanoi Rocksin kappale)

text: Singlen kansi on ensimmäinen julkaisu, jossa on kuvattuna Hanoi Rocksin nykyinen kokoonpano. Samalla se on ensimmäinen kerta uudelleensyntyneen Hanoi Rocksin aikana, kun levyn kannessa esiintyvät muutkin kuin nykyisen Hanoi Rocksin perustajahenkilöt Michael Monroe ja Andy McCoy.


title: Ravensbrückin keskitysleiri

text: Ravensbrückin keskitysleiri oli saksalainen naisille tarkoitettu keskitysleiri toisen maailmansodan aikana. Ravensbrück sijaitsee 90 kilometriä Berliinistä pohjoiseen.


title: Ravensbrückin keskitysleiri

text: SS-johtaja Heinrich Himmler aloitti keskitysleirin rakennustyöt marraskuussa 1938. Keskitysleiri poikkesi muista siinä, että se oli erityisesti naisille tarkoitettu. Keskitysleirin henkilökunta oli myös naisia ylimpiä johtajia lukuun ottamatta. Keskitysleirin toiminta alkoi toukokuussa 1939. Ravensbrück koostuu 70:stä alaleiristä, joiden vangit joutuivat pakkotyöhön. Puna-armeija vapautti leirin vangit 30. huhtikuuta 1945.


title: Ravensbrückin keskitysleiri

text: Leirin olemassaolon aikana sen läpi kulki yli 130 000 naista, joista vain 40 000 selvisi hengissä. Keskitysleirillä oli naisia lähes kaikista Saksan valloittamista maista. Suurimman ryhmän muodostivat puolalaiset naiset, joita oli 40 000.


title: Ravensbrückin keskitysleiri

text: Ravensbrückin keskitysleiri koostui aluksi 900 naisesta. Vuoteen 1942 mennessä leirin vankien lukumäärä oli kasvanut jo 10 000:een ja kolme vuotta myöhemmin leirillä oli 45 000 vankia, joista suurin osa oli naisia. Leirillä oli myös lapsia, jotka tulivat juutalais- ja romaniäitien mukana. Myös leirille tuotujen raskaana olleiden äitien synnyttämistä lapsista tuli synnyttyään vankeja. Vankien lukumäärä kasvoi rajusti vuonna 1944, jolloin romanien leiri Auschwitzissä suljettiin ja heidät siirrettiin Ravensbrückiin sekä Varsovan kansannousussa vangitut tuotiin myös keskitysleirille.


title: Ravensbrückin keskitysleiri

text: Leirin ylimmät johtajat olivat miehiä, mutta henkilökuntaan kuului myös 150 SS-naisvartijaa. Virallinen nimitys naisvartijoille oli "Aufseherin". Päävartijoita ("Oberaufseherinnen") leirillä olivat:


title: Jazeera Airways

text: Jazeera Airways () on yksityinen kuwaitilainen halpalentoyhtiö, joka on perustettu vuonna 2005. Jazeera Airwaysin solmukohtana toimii Kuwaitin kansainvälinen lentoasema, josta yhtiö operoi 19 kohteeseen Lounais-Aasiassa ja Etelä-Aasiassa 11 koneen Airbus-laivastollaan.


title: Jazeera Airways

text: Kuwaitin hallitus salli vuonna 2005 ei-valtio-omisteisten lentoyhtiöiden perustamisen, mikä päätti 50 vuotta kestäneen Kuwait Airwaysin valtakauden maan ainoana lentoyhtiönä. Jazeera Airwaysista tuli maan ensimmäinen valtiosta vapaa lentoyhtiö, kun se aloitti toimintansa lokakuussa 2005 uusilla Airbus A320-214 -koneilla.


title: Jazeera Airways

text: Jazeera Airways liikennöi 19 kohteeseen Kuwaitin kansainväliseltä lentoasemalta.


title: Jazeera Airways

text: Toukokuussa 2010 Jazeera Airwaysin laivaston keski-ikä oli 2,5 vuotta.


title: Intiaanikantajat

text: Intiaanikantajat olivat Uudessa Maailmassa juhtien asemassa valloituksen alkuvaiheessa. Espanjalaisten omaa ja intiaanien avulla hankittua omaisuutta oli kuljetettava valtavia matkoja. Rajoituksia oli vaikea soveltaa käytäntöön.


title: Intiaanikantajat

text: Pitkistä matkoista, raskaista taakoista ja suurista korkeuseroista johtuen polut olivat todellisia kärsimysten teitä. Ylängöltä kotoisin olevat tamemet, kantajat, nääntyivät kantamustensa alle rannikon kuumuudessa. Suuret ilmastolliset erot olivat niihin tottumattomille intiaaneille kohtalokkaita. Teiden ja polkujen varsia reunusti loppuun ajettujen intiaanien luurangot.Taakan paino kohdistui suurelta osin kantajan niskaan, mecapalin, nahkaisen otsavyön kautta. Tamemet, kuten kantajia nimitettiin, ikään kuin työnsivät taakkaa otsallaan eteenpäin, samalla kun kannattelivat taakkaa selkänsä päällä. Polkujen ja teiden tasaisuus helpotti kantamista.


title: Intiaanikantajat

text: Kuninkaallisin määräyksin yritettiin kyllä rajoittaa kantamusten painoa ja kuljettavien matkojen pituutta. Suurin virallisesti hyväksytty kantomatka oli kaksikymmentä leguaa eli yli sata kilometriä. Taakka sai olla korkeintaan kahden arroban eli 23 kilon painoinen. Intiaanien puolustaja Bartolomé de las Casas mainitsee lastien kuitenkin olleen jopa neljä arrobaa. Hernán Cortésin ollessa Espanjassa kuninkaan käskystä selvittelemässä Uuden-Espanjan epäselviä asioita Kaarle V antoi 4. huhtikuuta 1528 Uudessa-Espanjassa korkeinta valtaa käyttävän ensimmäisen audiensian noudatettavaksi tiukat ohjeet siitä, miten intiaanikantajien tukalia oloja oli parannettava.


title: Intiaanikantajat

text: Espanjalaiset toivat laivoillaan paljon tavaraa San Juan de Ulúaan, joka tänään tunnetaan Veracruzin nimellä, samoin kuin silloiseen Veracruziin, eli nykyiseen Antiguaan. Laivojen lastit oli purettava ja kuljetettava sisämaahan. Tähän kaikkeen tarvittiin runsaasti ihmistyövoimaa koska juhtia oli tuohon aikaan vähän. Satamien lastinkäsittelijöiden ja kantajien suojelemiseksi ylenmääräiseltä rasitukselta, antoi Kaarle V määräyksen laivoista puretun tavaran kuljettamisesta. Määräyksin yritettiin helpottaa kantajien tukalaa asemaa.


title: Intiaanikantajat

text: Vuonna 1617 Filip III antoi määräyksen, josta ilmenee, että kuljetuksissa oli paljolti siirrytty juhtien vetämiin vankkureihin. Tuokaan liikenteen muoto ei ollut aivan tuskatonta. Carreterojen kovasta elämästä vielä vajaat sata vuotta sitten kertoo B. Travenin teos "Vankkurit". Alexander von Humboldt liikkui 1800-luvun ensimmäisinä vuosina Meksikossa. Hän arvioi Veracruzista Meksikon ylängölle nousevaa tietä, jota pitkin liikkui tuhansien kantojuhtien ja miesten nauha:


title: Intiaanikantajat

text: Valtamerien välille ei ollut löydetty vesitietä. Suuri määrä materiaalia oli silti siirrettävä valtamerten välisen kannaksen poikki. Tykit ja ankkurit olivat raskaita siirrettäviä. Tilanne pakotti viranomaiset joustamaan päätöksissään.


title: Intiaanikantajat

text: Uuden Espanjan toinen audiensia oli kuitenkin edeltäjäänsä paljon tunnollisempi valvoessaan intiaanien oikeuksia. Vuoden 1532 huhtikuussa uusi audiensia lähettää kuningattarelle kirjeen, jossa kerrotaan Cortésin Tehuantepequen ja Acapulcon satamissa rakenteilla olevista laivoista ja miten Cortés oli menetellyt väärin, pakottaessaan intiaanit kantajiksi Coatzacoalcossa. Toisen audiensian paikalle lähettämät virkamiehet käännyttivät Cortésin kantajat takaisin Coatzacoalcosiin. Audiensia lähetti kuningattarelle raportin tapahtuneesta. Raportissa kerrotaan, miten Cortés tulee joutumaan oikeuden eteen.


title: Intiaanikantajat

text: Helmikuussa 1533 kuningatar antoi Uuden Espanjan audiensialle määräyksen ratkaista intiaanikantajien ongelman tavalla, joka ei kuitenkaan estäisi valtamerten välisiä kuljetuksia.


title: Intiaanikantajat

text: Espanjalaisille ei riittänyt intiaanien käyttäminen pelkästään tavaroiden kantajina, vaan he myös saattoivat kannatuttaa itsensä riippumatossa tai kantotuolissa. Kaarle V antoi 10.11. 1536. määräyksen, jolla intiaaneilla itsensä kannatuttaminen kiellettiin:


title: Mary Wells

text: Mary Esther Wells (13. toukokuuta 1943 – 26. heinäkuuta 1992) oli yhdysvaltalainen soul-, R&B- ja pop-laulaja. Hän tuli tunnetuksi varsinkin listaykköshitistä ”My Guy”, jonka hän levytti vuonna 1964 Motown Recordsille.


title: Mary Wells

text: Wells kuoli 49-vuotiaana kärsittyään kurkunpäänsyövästä ja keuhkokuumeesta.


title: Merrasjärvi

text: Merrasjärvi on pieni järvi Lahdessa Mukkulan alueella Soltin kaupunginosassa. Kesäisin hyvin suositulle järven uimarannalle kertyy Lahden keskikaupungilta matkaa noin viisi kilometriä. Merrasjärven vedenlaatu on välttävä ja ympäristö sangen likainen. Rannan läheisyydessä toimii matonpesupaikka. Maisemana järvi ja mäkimaasto muistuttavat tyypillistä valtateiden varsien keskisuomalaista järvimaisemaa. Merrasjärven rannalta lähtee ulkoilureitti Pesäkallion virkistysalueen kautta Holmaan, Kytölään ja Takkulaan.


title: Merrasjärvi

text: Merrasjärven liittymässä valtatie 24:llä sijaitsee myös linja-autojen pikavuoropysäkki, jolta pääsee ilman autonvaihtoa pikavuoroilla Helsinkiin, Jämsään, Jyväskylään ja Hartolaan. Vakiovuoroja kulkee Hollolan Paimelaan, Asikkalan Vesivehmaalle ja Vääksyyn sekä Padasjoelle ja Sysmään. Merrasjärven pysäkkiä käyttävät myös Helsinki-Jämsä-Jyväskylä -erikoispikavuorot, jotka kiertävät Lahden keskustan Holman ja Kymijärven ohitustietä.


title: Bernard Barmasai

text: Bernard Barmasai (s. 6. toukokuuta 1974 Keiyo, Kenia) on kenialainen kestävyysjuoksija. Hän on estejuoksun kaksinkertainen MM-mitalisti.


title: Bernard Barmasai

text: Maailmanmestaruuskilpailuissa Barmasai sijoittui pronssille Ateenassa 1997 ja Edmontonissa 2001. Sydneyn olympialaisissa 2000 hän sijoittui neljänneksi. Muita merkittäviä saavutuksia ovat Afrikan kisojen voitto 1995 ja Afrikan mestaruus sekä hyvän tahdon kisojen voitto vuonna 1998. Vuonna 1999 hän voitti estejuoksun GP-finaalissa sekä voitti GP-sarjan miesten kokonaiskilpailun.


title: Bernard Barmasai

text: 13. elokuuta 1997 Barmasai juoksi Zürichissä Kultaisen liigan kilpailussa toiseksi ajalla 8.00,35. Kilpailun voitti Wilson Boit Kipketer ME-ajalla 7.59,08. Runsas viikko myöhemmin, 24. elokuuta, Barmasai juoksi Kölnissä maailmanennätyksen 7.55,72. Ennätyksen rikkoi tasan neljä vuotta myöhemmin marokkolainen Brahim Boulami.


title: Bernard Barmasai

text: 2000-luvun alkupuolella Barmasai kärsi loukkaantumisista ja vuonna 2003 hänen polveaan operoitiin. Tuolloin hän päätti siirtyä sileille juoksumatkoille ja myöhemmin hän siirtyi maantiejuoksuihin. Maaliskuussa 2004 Barmasai juoksi Pariisissa ensimmäisen puolimaratoninsa aikaan 1.02.05. Huhtikuussa hän juoksi ensimmäisen maratoninsa Rotterdamissa aikaan 2.14.49 sijoittuen sijalle 15. Toisen maratoninsa hän juoksi aikaan 2.10.52. Kolmannessa maratonissaan keväällä 2006 Pariisissa Barmasai juoksi jo ajan 2.08.52 sijoittuen kolmanneksi. Lähes saman ajan hän juoksi myöhemmin samana vuonna Amsterdamissa juostuaan toiseksi ajalla 2.08.54.


title: Roy Ward Baker

text: Roy Ward Baker (19. joulukuuta 1916 Lontoo, Iso-Britannia – 5. lokakuuta 2010 Lontoo, Iso-Britannia) oli brittiläinen elokuvaohjaaja.